text:
Pa keda bij cu e desaroyonan hende mester keda siña. Un manera pa hende keda educa su mes ta pa medio di educacion pa adulto. Educacion pa adulto ta dirigi pa duna adulto y hoben (cu no ta haya chens mas den enseñansa regular) un di dos chens pa ainda logra un diploma, pa educa nan mes mas y/of desaroya competencia. Educacion pa adulto ta ofrece diferente estudio formal te cu cursonan cortico.
Educacion pa adulto ta den pleno desaroyo na Aruba. Banda di cuminsa cu programa di estudio nobo ta importante cu e condicionnan necesario pa e programa ta exitoso tambe tey. Pa mas informacion tocante educacion pa adulto tocante e programanan como e proyectonan riba e tereno aki, bishita e website, www.ea.aw.
Educacion pa adulto ta un di e tareanan primordial di e seccion Scholing di Departamento di Enseñansa Aruba (DEA), cu como meta:
- Sincronisa e demanda pa educacion pa adulto y mehora e cualidad;
- Sostene y crea e condicionnan pa enseñansa pa e adultonan.


c: text/html

text:
ORANJESTAD – “ORANJESTAD – “Ainda mi ta sinti mi bon i mi ta spera ku lo sigui bai bon. Mi ta un di e proménan ku a tuma e vakuna pasobra mi ta pertenesé na e grupo di riesgo haltu di 60 plùs i tambe komo dòkter di kas mi ta un frontliner”, Kelvin Cayama-Perez ta bisa djis despues ku el a haña e angua di corona komo promé hende na Aruba.
Reportahe di Sharina Henriquez
Despues di a warda un luna i mei mas largu, djamars Aruba a haña e promé karga di vakuna di corona (BioNTech/Pfizer) for di i di parti di Hulanda; un total di 11.700, algun shen ménos ku gobièrnu lokal anteriormente a bisa ku nan lo haña. Aruba di e seis islanan karibense ta e promé un ku (djárason) a kuminsá vakuná. E isla a haña e sla di mas duru relativamente ku mas ku 7500 kaso positivo i 69 morto for di e komienso di e krísis di corona.
E promé vakunanan a bai pa personal di kuido i tambe arubano konosí (un total di 12) na un di e kuater stashonnan di vakuná. Manera e personalidat di media Jacqueline Wernet. E ta rekuperando di kanser i di e posibel efektonan sekundario di e vakuna e ta bisa: “Mi a haña kemoterapia i esei tabatin masha hopi efekto sekundario. Kompará ku esaki, mi a pasa den algu hopi mas grave. En bes di konsentrá riba e parti negativo, mi ta kere ku nos mester konsentrá riba e positivo di e vakuna aki.”
Pero e pregunta ta si e kampaña di media aki ku arubano konosí pero tambe e kampañanan di gobièrnu ta sufisiente pa atraé esnan ku ta duda. Pa alkansá imunidat di grupo, 85 mil hende mester a vakuná, minister di Salubridat Dangui Oduber ta bisa. Te aworakí un 11 mil hende a registrá pa haña e vakuna. E meta ta pa pasa 800 angua pa dia.
“Lo no ta fásil pa alkansá e kantidat di 85 mil. Nos mester ta realístiko i keda honesto. Pero ta e meta i tambe loke nos ke alkansá pa pone e pandemia aki tras di lomba.”
‘Instigashon’
Si gobièrnu a duna pueblo sufisiente informashon? “Wèl, nos ta hasi nos bèst. Lo entregá un foyeto na kada kas. Kaminda tin pará kiko tin den e vakuna, kiko ta e bentahanan i kiko ta e posibel efektonan sekundario.”
Tokante e hendenan ku ta bisa ku nan no ke tuma e vakuna, ku ta un kantidat basta grandi, e minister ta bisa: “Nos ta respetá kada ken su opinion. Pero nos mensahe na nan ta tambe: si bo no ke tuma e vakuna, no stroba otronan ku sí ke tum’é.” Segun Oduber tin hopi ‘instigashon’ kontra hende ku ta bisa ku nan ta tuma e vakuna.
“No ta e intenshon pa krea un partishon. Nos mester di unidat. Pasobra ta asina so nos por alkansá imunidat di grupo.”
Na Hospital Horacio Oduber a vakuná e promé trahadónan den kuido (7). E hòspital ta bisa ku 591 kolega a registrá i e vakunashon di e personal di kuido ta sigui djabièrnè awor. Na Boneiru tambe e vakunanan a yega djamars i ta sufisiente pa duna 2000 persona e promé vakuna, gobièrnu lokal ta informá. Entre tantu e vakunanan a yega Kòrsou tambe i gobièrnu ei lo bisa djaweps kon esaki ta bai tuma lugá.
Djabièrnè e vakunanan mester yega Islariba. E plan pa Sint Eustatius i Saba ta pa vakuna henter e pueblo den un bia ku e vakuna di Moderna. Hulanda e lunanan binidero ta manda 341.000 vakuna pa e islanan. Aruba ta ferwagt e di dos karga di 11.700 vakuna atrobe rònt di 6 di mart.

robotstxt: allowed

filter: keep


text:
Lokèt di Pèrmit (Bentana di informashon) no por duna servisio kustumbrá
Lokèt di Pèrmit (Bentana di informashon) no por duna servisio kustumbrá
Geplaatst op 30 March 2020 dor di Ministerio Maneho di Gobernashon, Planifikashon i Servisio Públiko
Komo konsekuensia di ‘Keda bo Kas’
LOKÈT DI PÈRMIT (BENTANA DI INFORMASHON) NO POR DUNA SERVISIO KUSTUMBRÁ.
Willemstad – E úniko manera pa evitá ku e vírùs ku ta okashoná COVID-19 ta plama ta di evitá kontakto entre hende i hende. Pa e motibu ei e Gobièrnu a dekretá e asina yamá ‘Shelter in Place’. Ke mèn tur hende mester keda kas a ménos ku e tin motibu bálido pa subi kaya. P’esei ámtenarnan tambe mester keda kas i ofisinanan di Gobièrnu ta será. Lokèt di Pèrmit tambe ta será.
Bentana di Informashon ( Lokèt di Pèrmit) no por duna e servisionan kustumbrá manera sita pa pasport, sédula, reibeweis òf fecha pa kùr outo. Tampoko por entregá petishon òf tuma pèrmit.
Solamente den kaso ku tin emergensia di e Verklaring Omtrent Gedrag-VOG- por hasi uzo di e e-mail: vog.vl@gobiernu.cw. E liña konosí di telefòn 0800-1515 no ta den funshon na e momento aki pa motibu ku Lokèt di Pèrmit ta será.
Lo informá despues riba kontinuashon di e servisionan di Lokèt di Pèrmit na su debido tempu.


text:
Kiwanis Club of Palm Beach Aruba recientemente a efectua instalacion di su Directiva pa 2018-2019. A logra crea un anochi unico unda a refleha e seriedad di e ocasion y alabes cu un toke di spontanidad. Roy Mezas tabata MC pa e anochi y tin un amplio experiencia pa locual ta e progama di instalacion di directiva di Kiwanis.
Den e ballroom di Hyatt tabatin presente shete Presidente di clubnan di servicio na Aruba. E presencia di e hobennan cu ta pertenece na e diferente “Service Leadership Programs” di Kiwanis tambe tabata notabel. Deyanira Janssen-Frank, esposa di Michel, a haci e “salute to the ladies” cu ta sostene nan pareha y duna nan espacio pa haci nan trabou como voluntario.
Despues di e dinner, a pasa pa e parti oficial di e programa, cu ta e ‘discharge’ di e Directiva saliente. Prome cu e ‘discharge’ a hiba palabra Ted Johnson, presidente saliente, cu den su discurso a elabora riba un aña exitoso y a gradici e miembronan cu den un of otro forma a contribui na esaki. Despues, Giantonio Muller, Immediate Past Lieutenant Governor, a ‘discharge’ e Directiva saliente pa siguientemente pasa pa instalacion di e Directiva 2018-2019.
Despues di e ‘discharge’ a toca e honor na, Roy Mezas, Distinguished Past Lieutenant Governor y Robert Spellen, Governor Elect EC&C District 2018-2019, pa pin e ‘Directors’ y ‘Officers’ di Directiva 2018-2019. Alabes a instala un miembro nobo, Carlos Tapias, cu tabata acompaña pa su casa Isha Tapias. Den su discurso, Michel, cu a join e famia di Kiwanis na aña 2010, a destaca e influencia di su mayornan riba su decision pa dedica su mes na trabounan voluntario. Su tata, Piet Janssen, ta un ex-Presidente di Rotary Club of Aruba y a dedica mas cu 30 aña na trabou nan voluntario. Su mama, Helen, ta un ex-Presidente di Women’s Club of Aruba y tambe a dedica hopi aña na trabou nan voluntario. Gladys, pareha di su tata, ta un ex-Presidente di Quota International Club Aruba. Michel a menciona tambe di ta hopi orguyoso di su dos yiunan cu ambos ta forma parti di Builders Club Mon Plaisir (un Service Leadership Program di Kiwanis) na edad di apenas 12 y 14 aña. Michel a cera su discurso gradiciendo su esposa y su yuinan pa nan sosten.


text:
GGz Curaçao
Trabou i stazje
“Huntu traha na kresementu i rekuperashon” ta e liña di direkshon pa tur andá den GGz Curaçao. Traha huntu ku e klientenan, ku bo koleganan; sa bo forsa i talentonan i ku orguyo hasi uso di esakinan na fabor di e rekuperashon di klientenan.
Traha na un di e fundashonnan di GGz Curaçao ta nifiká keda retá i motivá pa saka lo mehor for di bo mes, ku espasio pa desaroyo i kresementu.
GGZ Curaçao ta ofresé oportunidatnan pa stazje na studiantenan di skolnan na Kòrsou i pafó di Kòrsou. Di terapeuta te resepshonista i di sikólogo te spesialista di IT; nos tin e espasio i e spesialistanan den kas pa bo por kue eksperensia relevante di trabou.
Wak riba nos portal di solisitut pa tur vakatura i mas tokante trabou òf stazje na GGz Curaçao!


text:
ORANJESTAD – Pa por haya acceso na e documentacion di screening di minister, Parlamento mester cambia ley pa haci esaki possible. Asina Prome Minister Evelyn Wever Croes a bisa awe mainta den Parlamento durante e openbare bijeenkomst riba e screening di minister. “Si mi por duna un conseho na Parlamento, por fabor, trata e ley aki. Pasa e ley, pasobra e ora bo ta scapa pueblo di tin cu tende tanto kehadera, tanto zundramento aki den” e mandatario a bisa. Segun Wever, como hurista di profesion, dificilmente e por bay viola ley, particularmente articulo 7 di e ley di screening, cu ta parti di secrecia (geheimhoudingsplicht), cu ta pone cu ta dificil pa duna cierto informacion riba e screening. Asina mes el a bay di acuerdo pa bin e reunion solicita pa partido MEP, pero a bisa cu caminda cu por, lo duna aclareacion pero caminda cu no por, no por haci esaki.
OPOSICION
Varios miembro di oposicion a critica e aspecto aki, unda cu miembro di AVP Rycon do Nacimento a splica e aspecto di geheimhoudingsplicht y e informatie plicht y unda cu mester atende cu esaki corectamente, y tambe Mervin Wyatt Ras cu a bisa cu no obstante e ley, den pasado, particularmente durante gabinete Mike Eman I, a duna tur informacion manera CV, te cu tabatin ‘badabada’ den Parlamento despues. E ta considera e asunto uno fastioso unda cu gobierno mester percura pa transparencia den casonan asina. Fraccion di Accion21 a mustra cu debi cu tin un coalicion cu base asina minimo, esaki a pone cu e formador no por a nenga e prome candidatonan riba e lista di MEP pa bira minister, siendo cu esaki no tabata possible pasobra di screening. Pues cu e formador a opta pa hala cierto aspectonan crucial di e screening un banda, sino cierto miembronan di e partido no por a pasa esaki y bira minister, cu lo a crea un problema pa formacion di gobierno.
ORANJESTAD – Gobierno di Aruba lo facilita e proceso pa trece famianan di e DJ Lousville cu a fayece recientemente na Aruba,pa nos isla pa nan por ta presente pa por despedi di nan ser keri. Asina minister di husticia Rocco Tjon a informa diasabra mainta pa medio di un comunicado. Tabata un siman pasa cu e famianan a haci un peticion dramatico via rednan social pa por a biaha pa Aruba pa por ta cu nan ser keri. A bisa specificamente cu nan no kier placa, sino kier permiso pa drenta Aruba (for di Venezuela) pa por ta na Aruba. “ Ministerio di Husticia y Asuntonan Social ta den contacto cu famia di e fayecido cu ta den exterior y lo facilita e proceso pa por trece e famia Aruba, pa asina nan por ta na Aruba pa por despedi di nan ser keri” e mandatario a bisa den su comunicado.
ORANJESTAD - Gobierno ta sigui busca forma pa reduci gasto di AZV sin perhudica pueblo . Asina gobierno ta bisa den un comunicado diabierna. Segun e prome mandatario, algun miembro di Parlamento di Hulanda (Tweede Kamer) a expresa cu si islanan di Caribe Hulandes no cumpli cu acuerdonan di “landspakket”, Hulanda mester dicidi si ta sigui cu e ayudo of no. Prome Minister Evelyn Wever-Croes a splica cu e situacion di Aruba no ta asina cu no ta den cumplimento, pero ta reconoce cu tin algun reto cu ta atendiendo directamente cu Gobierno Hulandes cu ne. Un di e retonan aki ta e cortamento di 60 miyon florin den fondonan di cuido medico.
ORANJESTAD - Premier Evelyn Wever - Croes a duna di conoce diahuebs di a ricibi peticion di parti di comercio pa introduci cambio den e sistema di ‘invoerrechten’ cu Aruba tin aworaki cu ta: Cost, insurance, and freight (CIF) E peticion di comercio ta pa cambia esaki pa: Free on Board (FOB). Si introduci e cambio aki, e gastonan di fleta (freight) no ta bay hunga un rol asina grandi den determina e impuesto cu tin cu paga. Balor di impuesto ta baha y consecuentemente ta paga menos pa e derecho di importacion.
ORANJESTAD - Anticipando riba e cambio di Presupuesto 2021 di nos Pais, Minister Maduro di Finansa a manda informa Parlamento den e 'Najaarsnota 2021' riba e cambionan cu a presenta despues cu a aproba e Presupuesto pa e aña. Segun e mandatario, importante pa menciona ta cu e deficit premira pa aña 2021 ta 140 miyon florin mas chikito. Pa aña 2021 a premira un deficit di 762 miyon florin cu awor lo baha y bira 622 miyon florin.
ORANJESTAD – Durante un presentacion extenso duna dialuna mainta pa personal di DOW den conferencia di gobierno, a bin dilanti e realidad duro di e planta di purificacion conoci como e Riool Water Zuiverings Instalatie, (RWZI), primordialmente esun Bubali. Loke a sali afo ta cu mester reemplaza esaki mas lihe cu ta possible, pero cu no tin fondo aworaki. Pesey e mandatario di medio ambiente a sigura cu ta trahando riba un asina yama ‘business case’ pa haya fondo pa crea e planta nobo.
ORANJESTAD – E Ley Normering Topinkomen (LNT) pa loke ta Aruba ta den un estado hopi avansa, pues no ta mira motibo pa no cumpli cu e ultimatum di Hulanda di 1 di november pa tin e ley aki cla, manera cu e portal aki (noticiacla) a raporta anteriormente. Asina prome minister Evelyn Wever Croes a sigura e siman aki publicamente. Asina e ta reacciona riba e declaracion di e siman aki di secretario di estado demisionario Hulandes Raymond Knops cu a informa Tweede Kamer cu a pone ultimatum pa e islanan en cuestion riba e tema aki.


text:
—Cuerpo Policial ta informa—
Un rato pasa central di polis ta haya un jamada cu un atraco a tuma lugar na Dior Minimarket na Pos Chiquito. Na jegada di e patrouille por a compronde di esnan trahando den e lugar cu 3 hende homber a drenta e lugar cu cuchiew y machete den man, comete destruccion y a bay cu diferente articulonan y e cahero.
Atraco team a presenta y tuma e investigacion over , tambe departamento di slachtofferhulp. Cuerpo Policial ta pidi pa es cu a wak algo of sa algo jama tiplijn di polis cu ta 11141.


text:
HISTORIA CAPA
CAPA a ser lanta door di miembronan di SEPPA dia 10 december 1979.
Fundadornan di CAPA. tabata Leo Yarzagaray, Ronald Malmberg, Mario Franken, Wichi Wever, Lucio Croes y otro compañeronan for di nos sindicato SEPPA.
Manera tur organización CAPA a conoce su ups and downs durante su trayectoria.
Dia 3 december 2009, CAPA su statutonan a ser prolonga pa otro 30 aña mas.
Aserca a bini varios cambionan pa actualisa e statutonan, e.o cu e exigencianan di Banco Central pa loke ta e ley “Landsverordening Toezicht Kredietwezen”.
Awe, e Directiva di CAPA hunto cu comision di credito y comision di supervisión ta haciendo lo maximo pa CAPA bira un cooperativa grandi y respeta na Aruba.
Nos Principio y Balornan:
1.1.Afiliación liber y habri
Afiliacion na un cooperativa mester ta boluntario. Miembrecia mester ta habri pa tur hende c uta miembro di nos sindicato y cu ta accepta e responsabilidadnan y obligacionnan cu miembrecia ta trece cune, sin ningun clase di discriminación a base di distinción social, politico, racial o religioso y sin restricción artificial.
1.2.Administración democrático y responsabel
Cooperativanan ta organisacionnan democratico.
Administradornan mester ta hende responsabel, eligi door di of cu a haya nombramento cu aprobación di miembronan. Administradornan mester duna cuenta na miembronan.
1.3.Honestidad
Nos organizacion ta crea base di confianza y un reputacion di honestidad.
1.4.Principio democratico y solidario
Tur miembro tin e mesun derecho di voto den “Reunion General”, esta “one member, one vote”. Tambe e miembronan tin e mesun derecho den tumamento di decisión cu ta afecta su cooperativa.
1.5.Educación continuo
Crea fondo pa actividadnan educativo na fabor di miembronan, dirigentenan, empleadonan y publico en general. Mester siña hende principionan y tecnica di cooperativisimo, tanto den su aspectonan economico como aspectonan democratico.
1.6.Cooperativismo
Nos ta valora nos relación cu e miembro. CAPA su punto di salida ta cu e miembro mes ta juda otro. Esaki door di stimula spaarmento, crea posibilidad di fianza y encurasha mayor afiliación.
1.7.Integridad
Nos transaccionnan ta abase di un nivel halto di integridad.


text:
Durante relato di dia ayera, Lesley Fer a sirbi komo representante di Promé Minister pa loke ta trata tim di krísis.
PUNDA- Durante relato di dia ku a tuma lugá ayera, Lesley Fer ku a representá promé minister pa loke ta trata tim di krísis, a duna di konosé ku medidanan lo keda alargá ku tres siman mas.
Debí ku kasonan di infekshon diario pa loke ta trata Covid-19 no ta bahando, tim di krísis huntu ku tim di epidemiologia na Kòrsou a opta pa alargá e medidanan stipulá pa prevení plamamentu di Covid-19. Esaki ta nifiká ku tur medida ku a drenta na vigor 13 di ougùstùs 2021, lo keda alargá ku un periodo adishonal di tres (3) siman i lo keda vigente te ku djabièrnè, 15 di òktober 2021. Ademas, Lesley Fer ku a bini komo representante di Promé Minister, a anunsiá ku otro siman djamars, 28 di sèptèmber 2021 lo tin un rueda di prensa kaminda Promé Minister di Kòrsou Gilmar ‘Pik’ Pisas lo ta presente pa amplia riba detayesnan rondó di e desishon pa alargá medida.
Pues pa resumí, despues di 23 di sèptèmber 2021, toke de keda ta keda na vigor di 12’or di anochi pa 4.30’or di mainta. No ta pèrmití mas ku shen (100) bishitante huntu na ningun aktividat. Tur restorant, tienda, pakus, kasino, supermerkado i otro establesimentunan ku ta duna servisio por hasi esaki segun e orario indiká den nan pèrmit ekonómiko, pero no mas lat ku 1 ora promé ku e “Toke de Keda” kuminsá. Trùknan di pan por ofresé servisio entre 7’or di anochi pa 11’or di anochi.


text:
KRALENDIJK – Djaweps último ku un flùitmentu di otro mundu pero hopi entusiasmá un sala yen di empresario i stakeholder na un manera konbinsente a duna forsa na nan disposishon pa koperá ku desaroyo di e proyektonan di KvK Academy i Business Incubator. Ámbos proyekto ta bai yuda empresarionan (ku ta kuminsando) na Boneiru pa bira mas eksitoso i seguidamente ofresé nan e posibilidatnan pa mantené e éksito ei.
Durante e Kick-off e direktor di Kámara di Komèrsio, Weero Koster, a splika ku prinsipalmente empresarionan ku ta kuminsá nobo, starternan, ta konfrontá difikultat. Solamente 25% di e ‘startups’ ta logra alkansá e promé sinku añanan. E eskala chikitu, kostonan di hasi negoshi (cost of doing business) i falta di fasilidat, konosementu i eksperensia i un ret di kontakto relevante ta hunga un rol importante den esei. ‘Mirando e echo ku MKB (empresa mediano i chikitu) ta e motor di ekonomia na Boneiru, ta hopi importante pa nos bai yuda e ‘startup’-nan, ku pa 90% ta konsistí di negoshi propio (eenmanszaak) i bv-nan chikitu, pa bira mas eksitoso. Esei ta bai logra solamente si nos hasié konhuntamente. I p’esei nos tin hopi mester di tur hende: e empresarionan mes, tur stakeholder, gobièrnu di Boneiru i gobièrnu hulandes i e organisashonnan ‘profit’ i ‘non-profit’’, asina e direktor a trese padilanti. ‘E ora ei e KvK Academy i e Business Incubator ku nos ta bai kuminsá kuné na Rincon den koperashon ku Mangazina di Rei, debidamente lo por sostené e empresarionan ku ta kuminsando ku konosementu, ‘coaching’ i un ambiente seif pa kuminsá i yuda Boneiru su ekonomia bai dilanti’, el a añadí. ‘Esakinan ta proyektonan ku konhuntamente nos ke lanta fo’i tera.’
E lider di proyekto di KvK Academy, Patricia Bergwijn, i esun di Business Incubator, Danilo Christiaan, a enfatisá e importansia di koperashon i aporte di stakeholdernan i e empresarionan mes. Pa e motibu ei e lider di proyekto di KvK Academy durante luna di òktober lo aserká empresarionan, stakeholdernan i organisashonnan relevante ku e pregunta kiko empresarionan na Boneiru segun nan tin mester òf kiko nan falta pa loke ta trata konosementu i abilidatnan pa ta mas eksitoso. A base di e resultadonan di e investigashon di nesesidat ei lo formulá i desaroyá e kuríkulo di KvK Academy mas aleu. Despues di un evaluashon di e promé konsepto na luna di novèmber den koperashon ku stakeholdernan i empresarionan, na luna di desèmber e programa di lès mester ta kla pa ranka sali, di manera ku Kámara di Komèrsio por kuminsá mesora kuné den e promé mitar aña di 2020.
Pa e proyekto di Business Incubator lo invitá empresarionan di e sektor di ‘Arts & Crafts’ (Arte i Ofishi) pa un – ‘design workshop’ (tayer di diseño) kaminda lo eksplorá e nesesidatnan i posibilidatnan pa koperashon i interkambio. Finalmente mester surgi un ret ámplio di kontakto di mèntòrnan, instansianan di konosementu i spònsernan ku por yuda hasi e Business Incubator un éksito.
KICK-OFF KVK ACADEMY EN BUSINESS INCUBATOR GROOT SUCCES
KRALENDIJK – Met een weliswaar enigszins oorverdovend maar enthousiast gefluit zette een volle zaal ondernemers en stakeholders afgelopen donderdag in koor hun bereidheid om mee te werken aan de ontwikkeling van de KvK Academy en het Business Incubator project overtuigend kracht bij. Beide projecten gaan (startende) ondernemers op Bonaire helpen succesvoller te worden en hen vervolgens handvatten aanreiken om dat succes vast te houden.
Tijdens de Kick-off legde de directeur van de Kamer van Koophandel, Weero Koster, uit dat met name starters het moeilijk hebben. Slechts 25% van de startups komen de eerste vijf jaar door. De kleinschaligheid, ‘cost of doing business’, het gebrek aan faciliteiten, kennis, ervaring en een relevant netwerk spelen daarbij een belangrijke rol. “Gezien het feit dat de MKB [het midden- en klein bedrijf] de motor van de economie is op Bonaire, is het heel belangrijk dat we de startups, die 90% bestaan uit eenmanszaken en kleine bv’s, gaan helpen succesvoller te worden. Dat gaat alleen lukken als we dat gezamenlijk doen. En dus hebben we iedereen heel hard nodig; de ondernemers zelf, alle stakeholders, overheden en de profit en non-profitorganisaties”, zo stelde de directeur. “Dan zullen de KvK Academy en de in samenwerking met Mangazina di Rei op te zetten Business Incubator in Rincon de startende ondernemers daadwerkelijk met kennis, coaching en een veilige startomgeving kunnen ondersteunen en Bonaires economie vooruit kunnen helpen”, voegde hij toe. “Dit zijn projecten die we gezamenlijk willen oppakken.”
Ook de projectleiders van KvK Academy, Patricia Bergwijn, en Business Incubator, Danilo Christiaan, benadrukten het belang van samenwerking en de input van stakeholders en de ondernemers zelf.
De projectleider KvK Academy zal dan ook gedurende de maand oktober ondernemers, stakeholders en relevante organisaties benaderen met de vraag wat de ondernemers op Bonaire volgens hen nodig hebben dan wel missen aan kennis en vaardigheden om nog succesvoller te zijn. Op basis van de uitkomsten van dat behoefteonderzoek wordt het curriculum van de KvK Academy verder samengesteld en opgebouwd. Na een in samenwerking met stakeholders en ondernemers toetsing van het eerste concept in november moet het lesprogramma in december startklaar zijn, zodat de Kamer er direct mee aan de slag kan in het eerste half jaar van 2020.
Voor het Business Incubator-project zullen ondernemers uit de sector Arts & Crafts uitgenodigd worden voor een ‘design workshop’ waarin samen de behoeften en mogelijkheden voor samenwerking en uitwisseling verkend zullen worden. Uiteindelijk moet er een breed netwerk ontstaan van mentoren, kennisinstellingen en sponsors die mee kunnen helpen de Business Incubator tot een succes te maken.


text:
KRALENDIJK – Ounke tin un direktiva nobo, trankilidat no a regresá ainda na Scholengemeenschap Bonaire (SGB). Krítika riba Emerencia ta krese.
Siman pasá e eks-presidente di e direktiva Frans Lauxen a tira zeta riba e kandela atrobe ku un atake públiko riba e forma di aktua di e ministerio di Enseñansa, Kultura i Siensia (OCW) i ku un yamada pa sostené e plan pa mehoransa ku Lydia Emerencia a traha.
Petishon
E plan pa mehoransa ei ta konta ku sosten di mas ku 700 mayor, dosente i otro habitante di e isla. Di forma anónimo nan a firma un petishon ku ta wardá serka deurwaarder Juan Peter Silberie. E mes no tin yu na SGB. Tòg el a haña e akshon importante.
“Pa mi trabou mi ta yega hopi na kas di hende, mi a tende hopi keho riba kon Hulanda ta mete ku enseñansa. Dos dosente i un mayor a djòin. E ora ei nos a pèrsistí. No a pasa niun lista na skol. Esun ku ke firma, por bèlmi.”
E grupo ta di opinion ku e plan pa mehoransa ku Emerencia a traha ta ‘prometedor’ i ku por ehekut’ é hasiendo algun ahuste nesesario. A ofresé gezaghèber Edison Rijna e firmanan.
Esei no ta kita ku den e skol por skucha krítika fuerte tambe riba Emerencia, ounke niun hende no ke bini den publisidat ku esei, pa miedu di pèrdè trabou.
Kolaboradornan krítiko
Kaminda e eks-miembro di direktiva Lauxen tin konfiansa den e kualidatnan di Emerencia, kolaboradornan krítiko ta bisa ku e direktor general interino “no ta kapas pa skucha otronan, sigur nò ora esakinan no ta di akuerdo kuné”.
Segun nan, a para tur forma di inovashon i mehoransa na SGB i e plan pa mehoransa falta un análisis sólido òf un plan di ehekushon realístiko.
E skol a bira un burokrasia ku ekseso di hende na kabes mientras di baina a dediká atenshon na e organisashon diario di e enseñansa. Kaimentu afó di les ta algu diario. Solisitutnan no ta transparente: “Ta tuma hende na nivelnan haltu den e organisashon pa ehekutá plannan, ku tin biaha ta konkreto i tin biaha ta vago, ku ta pega den e lodo di práktika. Ta pone e hendenan akí sin solisitut habrí riba nan puesto i nan ta haña e palabranan ‘ad interim’ dilanti di nan nòmber.
E atmósfera di trabou na SGB, kaminda polarisashon a oumentá, a yega un punto hopi abou, segun e grupo krítiko.
A apuntá Lydia Emerencia, eks-gezaghèber di Boneiru, na ougùstùs 2014 komo direktor general interino na SGB. Frans Lauxen a retirá despues di aparishon di un rapòrt di inspekshon krítiko riba e aktuashon di direktiva na SGB. Karel Visser, e doño di Karel’s Beach Bar, ta presidí e direktiva interino di e skol for di medio aprel.
Outor: Janita Monna


text:
Amsterdam, Hulanda:
Polis a detene un persona cu posibelmente lo a of tabata planeado un atentado contra bida di Prome Minister demisionario Hulandes Mark Rutte. Segun Volkskrant Yavuz O. tabata manda mensahenan instigativo riba un grupo publico di Telegram. Segun e acusacion contra su persona, Yavuz a skirbi na december 2020, “cu mayoria di e hulandes toch tin rabia riba Rutte” e la sigui ” bo lo tin den bo, pa tira tur mata? gewoon for di den auto, habri bentana, saca e gun pafo di auto y tira bay”
E sospechoso probablemente lo tabata buscando un shooter of un hitman. E mensahenan aki a wordo poni den e Telegram Canal ‘De Bataafse Republiek’. Na comienso di e siman aki e grupo a wordo poni offline, esaki riba peticion di Ministerio Publico pa motibo di e mensahenan instigativo y menasante.
Den careda di otro siman e caso aki lo bin pro-forma den Corte di Husticia na Den Haag.
Fin di luna pasa, a sali na cla cu e Premier demisionario Mark Rutte, tabata wordo cuida cu maximo seguridad relaciona cu un posibel atentado riba su bida of secuestro. Ainda no ta conoci Si acaso esaki ta gelink cu e detencion.
E investigacion relaciona cu e menasanan y e posibel atentado contra bida di Rutte ta den full swing.


text:
Pa Korant Vigilante
WILLEMSTAD, Curacao — Morto di Helmin Wiels, no tabata un morto politiko, sino 2 persona den baho mundo, kendenan tabata ligá ku un seri di atrako riba bara di oro i oloshinan di marka, a finansiá e asesinato riba Helmin Wiels.
E plan pa asesina e lider politiko a bini despues ku Wiels na februari 2013 a inisia un seri di kòmbersashon ku un alto funshonario den RST unda informashon di baho mundu a lèk yega RST.
Esnan envolvi inkluso Luigi Pretu Florentina for di aprel 2013, a traha e plan pa asesiná Wiels. Tin hasta indikashonnan ku Florentina lo a plania i pre-finansiá hinter e operashon.
Den kaso Maximus, hopi hende inosente a keda inkrimina, inkluso komersiantenan i miembronan di diferente partido politiko.
NOTA di Vigilante riba su pagina di facebook…
Vigilante ta hopi agredisido pa e mas di 30 mil komentario i reakshonnan riba publikashon di Helmin Wiels.. Anke nos ta suplika pa apstene e palabranan insolente, nos ta sostene libertat di ekspreshon. Awe, mas lat nos tei publika un di tres artikulo, unda nos lo sigui informa pueblo riba e relashon entre oloshinan horta i asesinato di Helmin Wiels. Nos ke suplika hopi pasenshi, pasobra pa por kompronde e asesinato aki ku tin nos pueblo ainda konfundi, mester bai bek unda el a inisia i dikon el a yega asina leu. Entre otro awe, lo publika e proseso kon kolombianonan a konfiska e boto di motor di defuntu Luigi Florentina kual a kondusi despues na asesinato horendo di unu di nan. Nos lo publika mas lat e nomber di e kolombiano i tambe refleha dikon MInisterio Publiko a yega lat na e pida prueba aki. Nos ta bolbe suplika un poko pasenshi i mester keda mira e hechosnan. E motibu dikon nos ta kuminsa publika ta un esfuerso pa kisas motiva Ministerio Publiko asumi un posishon den e kaso Maximus. Sea ta sera e kaso of sera esnan kende a “sostene” e proseso pa asesina e lider apsoluto di Pueblo Soberano


text:
Pronosticonan y advertencia di DIARIO a bira advertencia mundial - *Fondo Monetario Internacional ta bati alarma pa situacion peligroso - *Prijs di gasolin y Pandemia Covid-19 ta uni como menasa di inflacion
ORANJESTAD(AAN)—Mescos cu henter mundo, Aruba tambe a cuminsa prepara pa Dianan di Fiesta 2021 cu trece cune e optimismo pa bolbe na celebracion y lubida problemanan serio cu ta sconde na horizonte.
Na un forma continuo informacionnan cu tabata alcansa DIARIO ayera, tabata indica cu DIARIO a asumi su responsabilidad den preparacion di Pueblo di Aruba pa e realidad mundial, cu lo afecta Aruba tambe debi sigur na e aumento mundial di prijsnan cu casi por acepta como un hecho pero tambe e peliger di Covid-19 cu hende kier lubida, pero ta un realidad mas peligroso awor cu mundo kier ignora e berdad.
Ayera Aruba a ricibi e informacion oficial di e forma cu e surgimento di e variante Delta di e Coronavirus nobo, tabata tin pa turismo na Aruba.
DIARIO a base di investigacion continup y consulta cu expertonan riba e diferente terenonan envolvi den e desaroyonan mundial actual, a mustra Pueblo di Aruba, cu mester prepara pa un tempo financieramente dificil pa tur hende na mundo mientras dianan di fiesta ta acerca.
Tur informacion cu tabata sigui drenta ayera for di tur parti di mundo, tabata enfatisa riba e crisis di petroleo, e crisis mundial di energia, cu ta resulta mundialmente den un aumento mas pisa di prijsnan, cu originalmente a wordo calcula.
Aruba for di entrada di e siman nobo, tabata conoci cu e hecho cu atrobe prijs di gasolin a subi na Aruba mescos cu ta e realidad cu tur parti di mundi, cu ta experencia aumento di prijs di gasolin, diesel, kerosin y gas, manera DIARIO ya a trece dilanti.
Esaki ta haci cu prijsnan ta aumenta mientras e demanda pa productonan ta sigui crece den un temporada cu na e parti Noord di mundo, e temporada friu lo aumenta e demanda mundial pa petroleo.
E aumento di prijs ta causa mas problema y ta bira un spiral den cual e e aumento di prijsnan mes ta haci cu prijsnan ta sigui subi y asina conduci na e spiral peligroso di inflacion, cu ta haci cu productonan y servicio ta bira menos pagabel!
E poder di compra di tur hende ta wordo afecta pa inflacion cu ta menasa mundo, cu ayera a ricibi e advertencia di Fondo Monetario Internacional, pa tene e peliger di Covid-19 pa produccion mundial na consideracion y cuminsa tuma medidanan apropia.
E advertencia oficial di IMF ayera na henter mundo, ta cuadra completamente cu e forma cu DIARIO ta mustra Aruba riba e problemanan serio cu ainda Covid-19 por nifica pa mundo, cu atrobe por mira su produccion afecta.
Esaki lo aumenta prijsnan, cu lo afecta e hende, afecta economia manera Aruba tambe mester tene na consideracion.
Na e momentonan aki DIARIO ta en busca di informacion adicional riba e peliger cu un situacion di inflacion serio por bira pa progreso y recuperacion di turismo na Aruba, cu ya a sufri di e variante Delta di e Coronavirus nobo.
Awor IMF mes ta spierta mundo pa tuma medidanan necesario pa evita cu un variante nobo por surgi y paralisa produccion mundial y economia internacional.
Aumento di prijsnan ta afecta e poder di compra di turistanan na nan cas pero tambe ta subi prijs den e sector di turismo.
DIARIO lo sigui informa Aruba, cu mester prepara pa dianan di fiesta di 2021, pero teniendo na cuenta cu mester evita Covid-19 y na mes momento tene na consideracion cu den un tempo ya dificil, prijsnan lo sigui subi.
Expertonan na e momentonan aki hunto cu DIARIO ta studia e impacto cu entrada di un refineria pa Aruba y e proyecto di gas lo por tin concretamente pa Aruba unabez nan bira realidad y conoce desaroyo concreto.
DIARIO lo sigui guia Aruba na forma responsabel den un situacion mundial alarmante manera a wordo publica tambe pa IMF, cu a baha su pronosticonan pa e crecemento economico mundial na 2021.


text:
Brazil Taekwondo Stichting a tene su di dos reunion pa aña 2015.Posted: January 16, 2015 in Johnny Habibe
Diahuebs anochi Brazil Taekwondo Stichting a reuni hunto cu su miembronan y mayornan presente ariba e puntonan cu a wordo presenta door di e directiva na Centro di Bario Brazil.
Manera cu e aña a bolter training a ranca sali y e directiva tambe, pasobra e aña aki tin hopi proyecto cu tin cu wordo ehecuta. Door cu e puntonan aki tin pioridad a yama un reunion hunto cu e mayornan pa asina por informa e mayornan, pero atrobe ta 4 so a presenta cual ta di lamenta, pero tur cos ta sigui sigun plan. E prome cos cu a wordo presenta tabata e notulen di e prome reunion di aña y tur hende presente a lesa esaki y a bay acuerdo cune.
E reunion tabata tin 11 punto di agenda na unda cu a splica tur hende den cua direccion Brazil Taekwondo Stichting ta bayendo. Un di e cosnan cu tin hopi pioridad ta e calender di aña 2016. Pasobra kier laga print esaki na luna di Juni pa asina por cuminsa cu e benta di esaki trempan. Alberto Klabér a presenta algun potret cu a wordo saca caba y kier sigui saca potret tur e dianan nos dilanti pa asina keda cla cu e capitulo di calender.
Alberto Klabér a bin cu un idea pa e benta di calender y e mayornan a apoya esaki y ta solamente e atleta ta esun cu ta bende y por yega na remarke si pa gana pa aña 2016.


text:
Pa por logra ku tur asuntu ta kana di forma organisá durante selebrashon di Fuikdag durante e promé Djadumingu di Aña Nobo...
Na momentu ku a entregá e presupuesto di aña 2018 na parlamento dia 12 di september 2017, gobièrnu a trese dilanti ku via ...
For di ougùstùs 2017 un total di 13 personal di SOAW, OWCS, GMN i VVRP sigui e kurso di (BAP) i (BOA)...
Promé Minister di Asuntunan General Eugene Rhuggenaath a instalá na yüli di e aña aki e grupo di traboud i Derechi di Muc...
‘É Hoben, É Relevo’ na SOAW...
20 persona ta sigui un kurso serka un eksperto di kabei, pa na nal nan bira pelukero(a) asistente....


text:
‘RAIZ lo hiba oposicion pafo di Parlamento a base di principio y vision’
No ta usual cu un partido cu no a logra asiento ta wordo considera como un di e ganadonan di eleccion. Den e caso di RAIZ, hopi ta considera nan resultado di 2.107 voto un victoria. Especialmente teniendo bista riba futuro. ArenaPoliti.co a aserca e lider di RAIZ, sr. Ursell Arends, pa haci pregunta tocante nan campaña, kico nan lo haci pa sigui crece como partido y cua tres plan di RAIZ nan kier wak den e plan di gobernacion di e siguiente gabinete cu lo goberna Aruba.Kico di e campaña pa
‘Asina nos por baha prijsnan na Aruba’
Un di e puntonan di programa cu e lider di UPP ta dunando prioridad ta introduccion di un mededingingswet y un mededingingsautoriteit pa sigura control riba cumplimento cu e mededingingswet. Sr. Candelario ‘Booshi’ Wever, candidato #1 riba e lista combina PPA/UPP, ta sigura cu su coleganan di PPA tambe ta di acuerdo cu introduccion di un mededingingsautoriteit.Kico e ta? Sr. Wever: “Cu un mededingingswet nos por prohibi y preveni cu companianan ta haci palabracionnan cu otro pa tene prijsnan di
E plan di ReD pa consulta cu pueblo
E slogan pa eleccion 2017 di partido ReD Democratico ta “Voz di pueblo den Parlamento.” Un forma cu e slogan ta refleha den e plannan di ReD ta cu ReD kier introduci un sistema digital pa esnan cu registra serca ReD laga sa nan opinion riba leynan cu ta wordo trata den Parlamento. Den otro palabra; un tipo di encuesta/referendum digital prome cu cada votacion den Parlamento. E sistema digital ta DemocracyOS y ta wordo usa pa cierto partido den otro pais. E programa di ReD ta bisa tiki di e
Cambio den Kiesverordening: argumento, e proceso legislativo y un ‘boycott’ [entrevista]
Pa hopi tempo caba un posibel cambio di nos Kiesverordening a keda un topico di discusion. Ta trata di un cambio pa percura cu e secuencia di cua candidatonan riba un lista ta bira parlamentario bay a base di cantidad di voto enbes di posicion (number) riba lista. Ora parlamentario di MEP sr. Dangui Oduber a entrega un iniciativa di ley pa realisa e cambio aki, hopi a spera di wak e tratamento den Parlamento di e concepto di ley aki prome cu eleccion. Esaki te ainda no a tuma luga.


text:
Dia 11 di october ta Dia Internacional di Mucha Muhe. Pa Aruba tambe esaki ta un topico sumamente importante y un prioridad pa Gabinete Wever-Croes II pa empodera nos muhanan muhe y stimula Igualdad di Genero cu ta meta number 5 di SDG, cu ta e Sustainable Development Goals y ta percura pa nos muchanan muhe no keda atras.
Gabinete Wever-Croes I y II a stimula, entre otro pa medio di proyectonan manera SUPERNOVA CAMP, e interes den mas mucha muhe den e materia STEM: Ciencia, Tecnologia, Engineria y Matematica. Globalmente, cuponan di trabou den STEM ta creciendo mas cu tur otro y e ta importante pa motiva y inspira muchanan muhe pa explora STEM, door cu e ramonan aki ta domina door di hende homber actualmente na Aruba.
Como pais, nos mester traha riba nos muchanan muhe pa nan por enfrenta den bida tur loke cu nan kier y pa empodera nan pa ta semper e miho version di nan mes. Asina nos ta crea hende muhe fuerte, resiliente, creativo y innovador.
Durante e SUPERNOVA CAMP siman pasa, Prome Minister Evelyn Wever-Croes a haci e siguiente pregunta na e muchanan muhe: “Ken ta kere cu mucha muhe no por haci tur cos mescos cu mucha homber”? Un mucha muhe a hisa su dede y el a bisa “Ami”. Prome Minister a puntr’e dicon e ta pensa asina y el a contesta: “Muchanan muhe por haci tur cos miho cu mucha homber”.
“E actitud aki ainda no ta inculca cerca tur mucha muhe. Ainda tin mucha muhe cu ta pensa cu nos ta sernan inferior, cu nos no por logra tur loke nos kier den bida. Nos cada un por inspira un mucha muhe pa ta e miho cu e por ta, y pa no laga nada strob’e di su meta. P’esey awe, ban nos cada un inspira tur e muchanan muhe cu ainda mester un empuhe pa logra tur loke nan propone nan mes”, Prome Minister Evelyn Wever-Croes a enfatisa.


text:
KOMUNIKADO DI KUERPO POLISIAL KÒRSOU Detenshon di nuebe sospechoso
KOMUNIKADO DI KUERPO POLISIAL KÒRSOU
271 / 2017
25 yüli 2017
Detenshon di nuebe sospechoso
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Den kuadro di e proyekto inovativo di detenshon di Kuerpo Polisial Kòrsou (komunikado di
prensa no. 260/2017), entre djadumingu 23 pa djamars 25 di yüli último, Polis a detené
nuebe (9) sospechoso.
Djadumingu 23 di yüli:
1. alrededor di 12 or mèrdia, e hòmber R.M.S. dI 45 aña, nasé na Sto. Domingo pa
bringamentu. Detenshon a tuma lugá den área di F.D.Rooseveltweg.
2. alrededor di 16.10 or, e hende muhé M.D.P.G. di 28 aña di edat, nasé na Venezuela
pa ‘stalking’ den kaya Panlefi. Detenshon a tuma lugá na warda di polis Rio Canario
3. alrededor di 19.20 or, e hòmber R.E.R. di 22 aña di edat, nasé na Kòrsou pa
bringamentu. Detenshon a tuma lugá den área di Dr. Maalweg.
4. alrededor di 19.20 or, e hòmber M.A.E.H. di 32 aña di edat, nasé na Kòrsou pa
bringamentu. Detenshon a tuma lugá den área di Dr. Maalweg.
5. alrededor di 19.20 or , e hòmber J.K.P.S.T. di 52 aña di edat, nasé na Kòrsou pa
bringamentu. Detenshon a tuma lugá den área di Dr. Maalweg
6. alrededor di 19.20 or, e hòmber A.E.S.J. di 26 aña di edat, nasé na Kòrsou pa
bringamentu. Detenshon a tuma lugá den área di Dr. Maalweg.
Djamars 25 di yüli:
7. alrededor di 06.30 or, e hòmber R.U.M. di 32 aña di edat, nasé na Kòrsou pa
maltrato ku arma di kandela. Detenshon a tuma lugá na Gibraltar.
8. alrededor di 07.45 or, e hòmber S.T.Th. di 40 aña di edat, nasé na Kòrsou pa
destrukshon den area di Cabo Verdeweg. Detenshon a tuma lugá na büró di polis na
Winton Churchillweg.
9. alrededor di 08.30 or, e hende muhé D.T. di 32 aña di edat, nasé na Kòrsou pa
ladronisia i malversashon.
A presentá tur e sospechosonan dilanti di un Fiskal Ouksiliar.


text: KRALENDIJK – Gezaghèber di Boneiru Edison Rijna a menshoná ku a prolongá e fecha pa habri frontera i espasio aéreo pa islanan BES. Gezaghèber Rijna: ”Espasio aéreo ta keda será 4 siman mas pa Boneiru, Sint Eustatius i Saba. Pues esaki ta e kaso na islanan BES, kaminda aeropuerto ta será pa 4 siman awor pa dilanti. Pues te ku 15 yüni 2020, 6’or di atardi. Pa loke ta trata buelonan interinsular, ta den kombersashon ku e islanan besiña, pa yega na un akuerdo pa por kuminsá habri frontera i espasio aéreo entre islanan besiña. Momentu ku yega na palabrashon, hende por kuminsá move di un isla pa otro, sea ku avion òf boto. Islanan besiña ta Aruba, Boneiru i Kòrsou,” gezaghèber Rijna a menshoná.


text:
Manda bo lista, i pick-up bo kompra sin mester baha for di outo: Carrefour Market ta introdusí ‘WhatsApp Shopping’
Manda bo lista, i pick-up bo kompra sin mester baha for di outo:
Carrefour Market ta introdusí ‘WhatsApp Shopping’
WILLEMSTAD:- Carrefour Market na Sambil a introdusí su ‘WhatsApp Shopping’ di manera ku klientenan por manda un mensahe di WhatsApp ku nan lista di kompra i buska esaki sin ku nan mester baha for di outo. Maneho di e supermerkado ta splika ku Carrefour a aktivá su protokòl di prevenshon pa nan propio empleado- i klientenan. “Nos tambe ta siguiendo e desaroyonan di COVID-19 di serka, i ku introdukshon di e ‘WhatsApp Shopping’ nos ke fasilitá nos klientenan dor di hasi e kompra pa nan i entregá esaki ‘curbside’, pues te pafó na outo. Klientenan por sigui bishitá nos supermerkado normal, e servisio aki ta simplemente pa fasilitá”.
WhatsApp Shopping:
Ta asina ku ku e kliente ta manda su lista di kompra via WhatsApp #523-4494, si e ta deseá por hasta manda un foto di e produkto, seguidamente e kliente ta duna un orario di entrega, e ta parker pafó na Carrefour i un representante di Carrefour lo hasi entrega di e kompra. No tin un límite di produkto, ni un montante mínimo i tampoko no tin niun gastu di servisio. Tene kuenta ku ta aseptá únikamente tarheta di débito òf krédito komo forma di pago.
Lùnch tur mèrdia pa take-out:
Den e ahustenan ku Carrefour a hasi relashoná ku COVID-19 ta inkluí ku mester a sera e popular Bon Appétit Cafe te ku un próksimo aviso. Esaki ta nifiká ku lùnch ta keda sirbí tur dia pa take-out únikamente. Maske Sambil a sera pa motibunan di prevenshon, Carrefour Market si a keda habrí pa duna servisio na komunidat den e proseso difísil aki. Klaro, manteniendo su mes na instrukshonnan di prevenshon establesé pa gobièrnu i outoridatnan lokal. E supermerkado na Sambil, tin su propio entrada i ta habrí di djaluna pa djasabra for di 7:30 pa 20:30 i djadumingu for di 09:00 pa 19:00.
Carrefour Market ta prepará:
Maske limpiesa i higiena ta un tòp prioridat pa Carrefour, tòg a pone desinfektante disponibel grátis pa tur kliente por limpia e man di e makutu i garoshinan na nan kumbinensia komo èkstra prekoushon. Ta pidi tur kliente mantené 2 meter di distansia ora para den fila di pago, òf na momentu di hasi kompra. Carrefour ta espasioso pues e ‘social distancing’ no ta afektá e eksperensia di e kumpradó. Ta pidi tur kliente ku ta sinti nan kurpa malu pa no bin supermerkado, tambe pa preferiblemente no bishitá supermerkado ku mucha. Tambe, ta pidi siudadanonan pa duna un man na grandinan ku no por akudí na supermerkado, aki por fásilmente hasi uso di e ‘WhatsApp Shopping’ ku Carrefour a introdusí. Ta stimulá pago ku tarheta di débito òf krédito pa minimalisá kontakto, i finalmente Carrefour ta apelá na su klientenan i komunidat di Kòrsou pa sigui instrukshonnan di gobièrnu den e proseso di COVID-19. Pa mas informashon di e diferente ofertanan di Carrefour por bishitá e página di Facebook /carrefourmarketcuracao òf e wèpsait www.crfrcuracao.com


text:
bowling
-
News
Protocol Federacion di Bowling
Federacionnan di bowling, ARBAS ta presenta e protocol specifico pa nan miembronanRead More »
-
Lima2019
Seraus no ta drenta final
Bolichero Thashaina Seraus net no a logra drenta e final di e Weganan Panamericano LIMA 2019. Thashaina ta conta di…Read More »
-
Lima2019
Kamilah ta conta di Lima
Bolichero Kamilah Dammers-Naddall ta conta di su wega den e Panam Games Lima 2019. E bolichero Dammers-Naddall no a logra…Read More »
-
Lima2019
Thashaina entre e mihor ochonan
Thashaina Seraus ta logra clasifica entre e mihor ocho bolicheronan pa e Round Robin den e Panam Games LIMA 2019…Read More »
-
Lima2019
Seraus ocupando un di 4 lugar
Thashaina Seraus ocupando un di 4 lugar riba e prome dia den singles E competencia individual a inicia pa nos…Read More »
-
Barranquilla2018
Competencia nan di bowling a termina na Cali
Y awe e competencia nan di bowling a termina na Cali, Colombia cu Aruba su atleta Thashaina Seraus logrando e…Read More »
-
Barranquilla2018
Thashaina ta ricibi medaya na Cali
Momento cu Thashaina Eliza Leandra Seraus ta ricibi su medaya di Brons na Cali, Colombia. Esaki a bira e medaya…Read More »
-
Barranquilla2018
Brons pa Thashaina den Masters
Bolichero Thashaina Seraus ta logra medaya di Brons pa Aruba den e Centro Americano y del Caribe Barranquilla 2018. Esaki…Read More »
-
Barranquilla2018
Thashaina ta conta di su medaya den Masters na Cali
Thashaina Seraus ta conta di su medaya di Brons cu e la gana den e Masters aki na Cali, Colombia.Read More »
-
Barranquilla2018
Coachnan di Bowling orguyoso di e teamnan
Coach Chris Dammers y Randy Stoughton ta sumamente orguyoso di e teamnan di Bowling cu a participa na e Weganan…Read More »


text:
Bo ta fanatico di olive green Si ta asina, e ora mi ta mas cu contento pa mustra bo con bo por luci den trend di moda cu olive green. Kico e ta nifica pa nos pa e aña aki? Tur cos ta draai riba e libertad di escogencia. Ta trata di e look militar, laidback, cu por combina tambe cu bo uzo basico diario. Con e ta funciona?
Bo por simpelmente bisti un cargojack kaki y combin’e cu un jeans y un T-shirt strepia. Asina facil e ta! Percura pa bo bisti solamente e pañanan cu bo ta sinti bo comodo cu ne.
Instyle Focus ta papia tocante trends di sapato pa aña nobo 2019. Boots te enkel ta un “must”. Sapato blanco ta trendy. Lesa tur cos bon tocante sapato y boots te enkel pa e temporada aki. Pa loke ta trata color di sapato, mi lo bisa; blanco. Na mesun momento, sapato blanco ta den ultimo instancia, poco practico. Sapato blanco ta algo cu hopi hende, ainda, tin un tipo di asociacion straño cu ne y esey ta algo cu ta origina for di e añanan 80 y 90. Pero esey no kiermen cu bo no mester purb’e.
Bruin ta completamente hot den e aña nobo aki y e tononan di bruin ta mas bunita cu nunca. Un sinfin di tono di bruin, cuminsando for di cla te scur. Cu bruin bo por combina tur cos. Por bisa cu bruin ta e preto nobo.
Cu sombra di wowo, bo por haci bo makeup mas briyante. Scoge pa un sombra di wowo den e tononan sigur di nude of bo ta bay cu un color mas yamativo? Bo no lo kere, e temporada di fiesta di fin di aña a pasa, pero nos ta den ambiente di Carnaval. Pues e mihor makeup ‘must have’ ta sombra di wowo glitter. Pura busca esun di bo, prome cu nan keda ‘sold out’.


text:
Di 4 pa 8 di yüni último a tuma lugá un enkuentro na nivel atministrativo entre e kuater kontralorianan di Reino Hulandes na ofisina di Kontraloria General di Kòrsou. E kontralorianan tin komo tarea pa kontrolá si e sènnan di impuesto di e siudadano ta wòrdu usá segun reglanan i ku nan ta risibí balor pa nan sèn.
Tópikonan ku a keda tratá ta entre otro: posishon, ròl i tareanan di e kontralorianan, integridat i relashon ku stakeholders. Tambe a kombersá tokante algun investigashonnan resien hasí dor di e diferente kontralorianan. Riba djaweps 7 di yüni 2018 Kontraloria General di Kòrsou tabatin un selebrashon relatá na su di 65 aniversario. Promé ku e selebrashon aki a tuma lugá un seminario ku e tema ‘Un Kontraloria efektivo’. Meta di e seminario aki tabata pa e kuater kontralorianan huntu ku Ministernan i Parlamentarionan presente hiba un bon kòmbersashon i interkambiá di konosementu kon por mehorá e funshonamentu di gobièrnu.


text:
Na apertura di PBS-XEROX su evento ‘The Future of Work Global Tour’
ORANJESTAD – Diahuebs mainta, e titular di Asuntonan Economico y Comunicacion tabata invitado special den salon di Marriott durante apertura di e evento cu a reuni oradornan local e internacional riba e topico di innovacion. Den su palabra, Minister Arends a resalta e stapnan cu Aruba a tuma y e fundeshi cu a wordo estableci den e transicion di un economia convencional, pa uno mas amplio danki na tur potencial di e hermentnan digital disponibel.
Rednan digital y innovacion ta e aceleradornan di desaroyo, specificamente economico, social y medio ambiental. Como islanan, ta ainda mas imperativo pa no keda afo di e proceso y ta pesey Aruba a firma y adopta e Metanan Global di Desaroyo di Nacionnan Uni. Innovacion ta un di e metanan y Gabinete Mike Eman I y II a establece polisa y trece iniciativanan pertinente.
For di 2010, Gobierno di Aruba a inverti den e areanan di infrastructura y energia cu e meta pa impulsa economia, mehorando e pais na mesun momento. Cune, a busca pa sector priva capitalisa riba e oportunidadnan nobo den cuater sector primoridal cu ta industrianan creativo, logistica, tecnologia berde y exportacion di conocemento. E bentahanan di Aruba den esfuerso aki ta su locacion geografico, stabilidad como parti di Reino Hulandes, capacidad intelegual, infrastructura di telecomunicacion, idioma y cultura, structura atractivo pa startups y vision pa cu sostenibilidad.
“E perfil di e turista cu ta bishita nos a cambia, pero tambe su demanda y expectativanan. E aceleracion causa pa innovacion ta trece oportunidadnan infinito. Digitalisacion ta cambiando nos economia y innovacion ta e clave pa sobrevivi,” asina Minister Arends a expresa. “Dor di involucra, capacita y habilita nos hendenan, nos por afecta avancenan comercial y cambio.”
Minister Arends ta di opinion cu innovacion te ainda ta un potencial cu no a caba di explota riba nos isla apesar di a gana recientemente un premio como ‘Destinacion Mas Innovativo’. Alcansa e obhetivonan menciona lo permiti Aruba yega na metanan economico, haciendo negoshi mas eficiente, mehora e competitividad di e isla y contribui grandemente na e economia di experiencia.
“Mi ta hopi orguyoso cu na e momentonan aki Banco Central di Aruba ta preparando e mapa pa modernisacion di e trafico di pago. Un e-commerce di berdad ta rekeri e establecimento di un plataforma den cual acuerdonan interbancario por tuma luga den casi tempo real.” Pa esaki, segun Minister Arends, tin mester di socionan strategico manera Xerox cu por permiti sector priva capitalisa den e proceso aki
A finalisa su discurso indicando cu innovacion den nos actividadnan comercial diario lo sigui crece, evolucionando e patronchi di comportacion di e consumidor y conferencianan manera esun cu a tuma lugar diahuebs, caminda ta discuti ‘The Future of Work’ ta importante pa trece hendenan creativo, innovativo, empresarionan local y expertonan internacional hunto.


text:
Video ku ta sirkula riba red sosial kaminda rasta ta yega dal otro rasta wanta i paga su lus pe.
Video ku ta sirkula riba red sosial kaminda rasta ta yega dal otro rasta wanta i paga su lus pe. Pa ironiko ku e ta zona pero awendia no tin respet mas pa hende. Masha dia no ta papia mas ta violensia ta uza sin mas. E echo aki ta kondenabel. Manera nada no a pasa mei mei di un multitud di hende ta yega dal un otro hende i kana bai. Mester denunsia e echo aki. Esun ku por identifika e agresor aki. Tuma kontanto den un mensaje priva


text:
KRALENDIJK – E trahadónan na e terminal di zeta Bonaire Petroleum Company (BOPEC) na Boneiru awe mainta a sera e terminal. Nan a blòkiá e porta ku un kadena i outo, pasobra nan ke klaridat tokante nan futuro. “Si nos no tende nada konkreto nos ta keda para aki te djabièrnè”, presidente Gabriel Pourier di e sindikato BPWU ta bisa.
Djabièrnè e ultimátùm di Inspekshon Área di Biba i Transpòrt (ILT, Inspectie Leefomgeving en Transport) ta kaduká. Bopec promé ku djabièrnè mester prueba ku e ta disponé di 20 mion dòler, pa e renobashon di e terminal por kontinuá. Sino mester hasi e tankinan i pipanan bashí.
Na e hèki di Bopec tin bòrchi di protesta ku ta animá Hulanda, Venezuela i Estádos Unídos pa no bandoná e kompania i e trahadónan. Ta direktiva so ta riba e tereno, segun Pourier pa deliberá ku e doño venesolano PdVSA i gezaghèber.
No tin koriente
Bopec ta suministrá fuel oil na e sentral di energia di ContourGlobal. E suministrashon aki pa motibu di e akshon a para ‘te ora tin bon nobo’. P’esei pa motibu di e wèlga koriente por bai, i asina henter bida públiko lo para. Pourier ta kere ku e sentral por keda traha te mayan riba e stòk presente.
E instalashonnan ta den mal kondishon pa motibu di falta di mantenshon añanan largu. E plan di drechamentu ku a kuminsá na 2016 a para pa falta di plaka. E problemanan a bira agudo pa motibu di e sanshonnan di e presidente merikano Donald Trump kontra Venezuela. P’esei PdVSA no por manda suma di plaka grandi mas pa eksterior.
Direktiva di BOPEC konstantemente ta positivo si, pero BPWU ta pèrdè pasenshi awor ku e deadline ta aserkando i ainda no tin nobo konkreto. “Nos ke pa Hulanda duna nos un tiki mas tempu pa haña e sèn.” Pasobra segun Pourier e sèn t’ei si, pero mester buska un manera pa tres’é Boneiru.
Un di e trahadónan ku ta wèlga ta haña e medida di ILT masha eksaherá. “E produktonan ku nos ta haña aki no ta niun tiki peligroso. Bo por sende un lusafè tira aden sin ku nada sosodé. Nos no tin gasolin aki, ku eksepshon pa nos mes outonan. E zeta pisá kasi no por pega na kandela.” E ta atmití ku ora di lèkmentu por tin daño na medio ambiente. “Pero nos ta trahando riba mantenshon kaba i nos mester haña e chèns pa kaba esaki.”
Tanten ta laga e aktivistanan na pas. No tin polis presente. BPWU a pone gezaghèber Edison Reina na altura di e akshon, pero e no a reakshoná ainda. Representante di Reino suplente Jan Helmond ta bisa ku e no por hasi nada, pasobra ta un asuntu di e isla.
Trahadónan riba kaya
Ora será Bopec tin e menasa di retiru pa 110 trahadó, Pourier ta bisa. Henter ora nos ta tende ku tin un plan B, pero esei ta solamente pa ContourGlobal. No tin plan B pa trahadó i otro hende ku ta dependé di Bopec.” Segun e sindikato ta trata di 350 hende.


text:
WILLEMSTAD – Kòrsou a haña un kompania di aviashon nobo: AVA Curaçao BV. E kompania di aviashon aki for di yüni mester bula riba dies diferente destinashon.
Si tur papel i pèrmit drenta na tempu, AVA Curaçao BV – un parti di AVA Airways na Jamaica – ta spera, promé ku Kampeonato Mundial di futbòl na Brazil, di por ofresé buelo direkto pa Rio de Janeiro, Fortaleza, Sao Paulo i Brasilia.
Presidente di AVA Curaçao BV Giovanni Atalita na palabra.
Idea
Ademas e kompania di aviashon ku kuater avion – Airbus 319 i 320 – ke bai ehekutá buelo direkto pa New York, Fort Lauderdale i Atlanta na Estádos Unídos, pa Jamaica, Haiti, Venezuela, Honduras i Sint Maarten. E otro destinashonnan chairman Olivier Arrindell di AVA Airways ta tene sekreto ainda pa no duna otro kompania lokal idea, asina el a bisa.
Si ta realista ku e kompania lo bula denter di sinku luna Arrindell no sa. “No lo bai purba, no ta imposibel. E plan a surgi tres aña pasá ora ku mi a bishitá tur pais na Merka Sentral i Suramérika. Tin konekshon sí di nort pa sùit pero no di ost pa wèst. Ta Korsou mester sirbi komo hub pa nos por ofresé e buelonan aki.”
Arrindell, yu di un tata yu di Kòrsou pero lantá na Haiti, añanan largu a traha komo consultant na un kompania di aviashon. “Pero si nan no sigui bo konseho ta bo mes mester hasié. Nos a investigá merkado tres aña largu, awor ta e momento pa bini ku AVA.”
Intrankilidat polítiko
Huntu ku presidente di AVA Airways, Roger Williams, Arrindell a bini Kòrsou riba petishon di Giovanni Atalita. “Mirando e intrankilidat polítiko nos a kere ku Kòrsou no ta kla ainda pa e plan aki, pero despues di nos bishita nos tin konfiansa. Kòrsou ta hasi tur loke ta posibel pa bai bèk na e promé kategoria di Federal Aviation Authority (FAA).”
Williams tin bon opinion di e isla karibense. “Geográfikamente, kulturalmente i polítikamente Kòrsou ta un lugá úniko pa organisá e ret aki den área karibense i Merka Latino. Último tres aña nos a hasi estudio ekstenso den e region a base di kua nos a skibi un businessplan, adaptá na nesesidatnan di e region.”
Buraku
Arrindell ta bisa ku nan no ta bai bula den e buraku ku un di e kompetidónan lokal. DAE, a laga atras despues ku nan a bai fayit. “Tin lugá pa sinku te seis kompania na Kòrsou. Nos a siña sí di DAE ku nos mester a drecha nos businessplan ainda. Pueblo ke servisio pa e plaka ku nan ta paga, i nos ta bai ofresé nan esaki. “AVA no ke kompetí ku e otro kompania di aviashon lokal Insel Air, Arrindell ta bisa. “Ta un kompania fenomenal ku nos no ke bringa; nos ke koperá ku nan.”
Ainda un kombersashon ku Insel Air no a tuma lugá. Sí a bishitá minister di Desaroyo Ekonómiko Stanley Palm i tabatin un enkuentro ku Kòrsou su Outoridat di Aviashon Sivil. Mas lat e siman aki a planeá un deliberashon ku minister di Tráfiko, Transpòrt i Planifikashon Espasial, Earl Balborda.
Palm a bisa ku e no tin un opinion ainda tokante e kompania di aviashon nobo, pasobra e ke investigá e kompania mas aleu. “Awé meinta m’a haña un presentashon di AVA. Ademas nan a entregá nan business plan na Curaçao Tourist Board (CTB), nos lo studia esei tambe.”
Outor: Anneke Polak


text:
Nos tey pa yudabo!
Nos tey pa yudabo! Durante di e situacion di Coronavirus (COVID-19), nos ta haci nos maximo esfuerzo pa mantene nos clientenan informa.
Nos a compila un lista di e preguntanan mas comun akinan:
1. Tur cliente ta bin na remarca pa e Plan di Alivio?
Aruba Bank N.V. a introduci e Plan di Alivio pa clientenan cu a perde entrada como consecuencia di e crisis di COVID- 19. Pa duna prioridad na e clientenan cu ta den necesidad di ayudo financiero inmediato, Aruba Bank N.V. lo atende cada caso ariba base individual (case-by-case basis). Ta keda na discrecion di Aruba Bank N.V., pa aproba e Plan di Alivio pa solamente e clientenan cu mester di asistencia. Clientenan Corporativo, cu a perde entrada, mester tuma contacto cu nan Account Manager.
2. Con mi por aplica?
Clientenan cu ta desea di aplica pa e Plan di Alivio, por tuma contacto cu nos Contact Center na +297 527-7777 pa por traha un cita cu un di nos representantenan.
3. Mi por aplica pa e Plan di Alivio pa tur mi prestamo nan?
E Plan di Alivio ta aplicabel pa tur prestamo nan existente, pa personanan cu a perde entrada. E Plan di Alivio no ta aplicabel pa pagonan di tarheto di credito of pa seguronan.
4. Mi pagonan mensual lo bay subi?
E termino nan di pago di tur prestamo lo wordo extendi cu por lo menos e cantidad di luna cu a wordo duna un Alivio, pa clientenan cu a perde entrada, di tal manera cu e pago mensual no lo wordo afecta.
5. Con esaki ta bai afecta mi pago di hipoteca of prestamo na final di e periodo di e Plan di Alivio?
Den e caso di un moratorium ariba un prestamo of hipoteca, e interes cu no ta paga durante e alivio ta wordo capitaliza, por lo tanto e efecto di e alivio ta depende di e saldo pendiente di e hypoteca y e periodo restante di e prestamo. Cada respuesta ta varia a base di e asistencia cu e cliente ta ricibi.
6. Mi no a perde entrada, pero mi ta preocupa pa e proximo lunanan. Mi por aplica pa e Plan di Alivio awor caba?
Arubabank N.V. por asisti e cliente for di e momento cu e cliente perde un gran parti di su entrada. Aruba Bank N.V. no ta encurasha clientenan di aplica pa e Plan di Alivio si no a perde entrada na e momento aki.
7. Si acaso mi no tuma e Plan di Alivio awor, y despues mi sinti cu toch mi mester a tume, mi por pidi e plan di alivio ainda?
Si, e cliente por dicidi pa aplica despues, si e perde entrada. Cliente mester tuma contacto cu nos Contact Center na +297527-7777 pa por traha un cita of por haci esaki tambe via nos sistema di Eappointment ariba nos website: www.arubabank.com.
8.Mi por paga solamente interes of haci un pago parcial ariba mi prestamo?
Si, esaki ta posibel. Aruba Bank N.V. lo trata cada peticion a base di case-by-case.
9. Kiko mi por haci si mi ta interesa pa e Plan di Alivio, pero no pa tur mi prestamonan?
Cliente cu a perde un gran parti di su entrada mester tuma contacto cu banco via nos Contact Center na +297 527-7777.
10.Mi tin cu entrega un prueba di perdida di entrada?
Si, esaki ta necesario.
11. Cuanto tempo e ta tuma pa procesa mi aplicacion pa e Plan di Alivio?
Tur Plan di Alivio ta wordo procesa prome cu e proximo termino di pago. E cliente lo wordo contacta pa e respresentante cu a procesa e aplicacion.
12. Con un cliente sin Cuenta Coriente ta yega na su fondonan?
Nos ta haci nos maximo esfuerzo pa percura cu tur cliente sin Cuenta Coriente (solamente Cuenta di Spaar) di Aruba Bank N.V. ricibi un tarheta di debito (ATM). E tarheta lo wordo entrega na e cliente personalmente. Tur cliente lo ricibi un guia tambe con pa uza e tarheta na un mashin di ATM pa lanta placa. E persona cu tin solamente un Cuenta di Spaar no por haci uzo di e tarheta na POS, solamente na ATM. Pa mas informacion yama nos Contact Center na 527-7777.
13. Smart Deposit Machine – pago di utilidad: Con bo ta haci pago di utilidad via e Smart Deposit Machine?
1. Hinca bo tarheta di debito
2. Selecta “Pago di Cuenta”
3. Selecta bo tipo di pago: a. Paga for di cuenta
b. Paga cu cash deposit
4. Scohe bo compania di pago
5. Yena e suma cu bo tin cu paga
6. Scan e barcode riba e recibo
7. Confirma si e suma ta correcto
8. Warda un rato pa e mashin procesa e pago
14. Ki ora boso Contact Center ta habri?
Nos Contact Center ta habri di dialuna pa diabierna for di 8am te cu 6.30pm, diasabra for di 9am te cu 5pm y diadomingo for di 9am te cu 1pm.
15. Pakiko mi SWIFT Transfer no a pasa?
Pa por proteha e reserva di divisa, Banco Central di Aruba (CBA) a anuncia e suspencion di emision di permiso di divisa pa tur transaccion saliente di capital den cual ta transmiti placa pa exterior
16. Ken por manda SWIFT transfer?
Persona natural y persona huridico, residente cu cuenta na banconan na Aruba.
17. Ki tipo di SWIFT transfer ta permiti?
Permiso extraordinario di divisa o declaracion otorga caba ta keda vigente sin mas. Transaccion pa exterior pa cual no ta requeri un permiso di divisa extraordinario por tuma lugar normalmente. Esaki ta conta tambe pa transaccion cu ta consecuencia di transaccion di capital cu a ser comprometi promer cu dia 17 di maart ultimo y cu tabata cai bao di e exoneracion general di respectivamente AWG. 300.000 pa persona natural y AWG. 750.000 pa persona huridico. Ta trata aki por ehemplo di pago riba prestamo cu a keda comprometi promer cu dia 17 di maart 2020 y cu ta cai bao di e sumanan limitante corespondiente indica.
18. Cual ta e SWIFT Transfers cu no lo wordo procesa?
1. Otorgamento di prestamo na no residente;
2. Pago anticipa riba prestamo, ricibi anteriormente di exterior;
3. Inversion den valor den exterior;
4. Participacion di un residente den un empresa stranhero;
5. Compra di bienes inmueble na Aruba o den exterior di no residente;
6. Transaccion pa cuenta propio den exterior pa persona natural;
7. Transaccion pa cuenta propio den exterior pa persona huridico y demas entidadnan;
8. Transaccion di cuenta coriente na compania matriz, subsidiario o ruman pa persona huridico;
9. Pago di dividendo o ganashi na no residente; y
10. Demas transaccion di capital, cu segun criterio di CBA ta igual na transaccion di capital, bao di cual regalo, donacion y herencia.
19. Ki documentacion mester entrega pa cada transferencia di SWIFT cu ta wordo manda na un cuenta bancario den exterior?
1. Recibo of Cobransa
2. Contrato di Huur
3. Credit Card Statement
4. Acuerdo di Compra (Purchase Agreement)
5. Acuerdo di Hipoteca (Mortgage Agreement)
6. Acuerdo di Prestamo (Loan Agreement)
(Den caso cu tin mas cu un mester manda tur)
20. Con mi por pidi un tarheta di debito (ATM) di Aruba Bank?
Pa aplica pa un tarheta di debito (ATM) nobo of pa renoba un existente, cliente mester yena un formulario cu Contact Center ta provee. E formulario mester wordo firma y manda bek hunto cu un imagen di e copia di un ID valido na info@arubabank.com. Pa ricibi e formulario por yama 527-7777 of email: info@arubabank.com, of un message via Whatsapp 592-7777.
21. Mi a aplica pa e Plan di Alivio y mi no a ricibi un respuesta ainda, kiko mi mester haci?
Cliente cu a aplica pa e Plan di Alivio y no a ricibi un respuesta, mester tuma contacto cu nos Contact Center na +297 527-7777.
22. Mi a aplica pa e Plan di Alivio y mi cuenta a wordo debita, kiko mi mester haci?
Cliente cu a aplica pa e Plan di Alivio y no a ricibi un respuesta, mester tuma contacto cu nos Contact Center na +297 527-7777.
23. Unda mi por haña e formulario pa cancela mi Standing Order?
Pa ricibi e formulario por yama 527-7777 of email: info@arubabank.com, of un message via Whatsapp 592-7777.
24. Con mi por cancela mi Standing Order (p.e, FCCA, Island Finance)?
Cliente cu ta desea di cancela su standing order, mester yena un formulario ricibi for di Contact Center. E formulario aki mester wordo yena y wordo manda bek cu un copia di un ID valido na info@arubabank.com. *Por fabor tuma nota cu cliente di FCCA mester aplica pa ricibi e Periodo di Gracia for di FCCA. Cliente lo ricibi un carta di confirmacion for di FCCA; e carta aki tambe mester wordo entrega.*
25. Ki documento mi mester manda pa cancela mi Standing Order?
Copia di e siguiente documentonan mester wordo entrega cu e peticion:
a. Formulario di standing order yena completo y firma pa e cliente
b. Copia di un ID valido di e cliente
c. Carta di confirmacion di cancelacion di FCCA, Island Finance of otro compania si esaki ta aplicabel
*Por fabor tuma nota cu cliente di FCCA mester aplica pa ricibi e period di gracia for di FCCA. Cliente lo ricibi un carta di confirmacion for di FCCA; e carta aki tambe mester wordo entrega.*


text:
Na inisio di e aña eskolar 2019/2020, SIGE a organisá un seminario ‘Didáktika pa aktiva’ ku e meta pa pone atenshon na e dosente su manera di duna lès. E forma didáktiko di un dosente tin un influensia grandi riba e siñamentu di un alumno.
E papel ku un dosente ta hunga den e desaroyo di e alumno ta hopi importante, pasobra un dosente motivá ta un simia fundamental pa un enseñansa eksitoso serka e alumno! Pa SIGE ta importante ku e didáktika ta forma un fundeshi fuerte den enseñansa ya asina e alumno por desaroyá su mes ku èksito i haña su balor den nos komunidat.


text:
Oranjestad-Minister Otmar Oduber, den su calidad di Minister, pero specialmente como habitante di Paradera, a elogia inicio di MFA Paradera y a indica cu vision di Prome Minister ta yegando den tur bario.
El a bisa cu e iniciativa aki di por brinda mas servicio na comunidad, specialmente na esun di Paradera y vecindario ta algo hopi positivo y ta mustra e atencion cu Gabinete Mike Eman II ta dunando na cada un bario na Aruba.
Construccion di e prome Edificio Multifuncional a cuminsa aña pasa na Noord y ya caba esaki ta den un fase basta avanza, awor a yega e turno na esun di Paradera y Minister Oduber ta sigur cu su contruccion lo bay cu e mesun velocidad cu esun di Noord.
E edificio lo bay brinda un espacio agradebel cu diferente servicionan unda cu e usuario por warda pa e wordo atendi of haci uso di e facilidadnan, ya cu lo tin espacio pa les, encuentronan cultural, pa baile, pa musica entre otro. Esaki ademas di por wordo usa como lugar social unda e habitantenan por sinta bebe un copi koffie cu otro.
Minister Oduber a felicita Prome Minister Mike Eman cu e gran oportunidad aki cu ta wordo brinda na bienestar di habitantenan di Paradera y vecindario den e caso aki, pero cu ta expandiendo na diferente bario rond di nos isla, mehorando asina e calidad di bida di nos ciudadanonan.


text:
Oranjestad-Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.
Un di e puntonan principal riba cual a conversa ta e importancia di por conta cu un Ritz Carlton na Aruba, cual ta contribui na eleva e calidad di e producto cu nos ta ofrece na nos bishitantenan.
Maneho di Gobierno ta pa eleva calidad di nos producto y dor di esaki por aumenta e cantidad di turista cu ta bishita nos isla cu tin un mayor poder di compra.
E enfoke cu tin na e momentonan aki pa loke ta trata turismo ta riba e bishitantenan afluente, cual ta cay den e categorianan di entrada anual di 100 mil Dollar, 125 mil Dollar y 150 mil Dollar y mas halto. E calidad di bishitantenan aki cu ta gasta mas y ta buscando un producto di calidad, hunto cu tur e mehoracionnan cu a bin ta wordo realiza no solamente pa Gobierno, pero tambe pa sector priva, Aruba por logra esakinan. E presencia di The Ritz Carlton ta trece un ingrediente adicional na e formula di por ofrece nos isla como un destinacion di cinco strea.
Sra. Monahan a mustra su complacencia pa e cambionan cu ta tumando lugar y a indica cu The Ritz Carlton ta contento di por ta manehando un propiedad na Aruba y ta premira un relacion pa hopi aña cu Aruba.
Despues di e reunion, Minister Otmar Oduber a haci entrega di un regalo na e Market Vice President di The Ritz Carlton.
Minister Oduber a reuni cu alto ehecutivo di The Ritz CarltonPosted: June 29, 2014 in Johnny Habibe
Oranjestad-Diahuebs mainta Minister Otmar Oduber tabatin un reunion cu Katharine Monahan, Market Vice President di The Ritz Carlton. Mester bisa cu e reunion a bay den hopi bon ambiente unda cu e mandatario y e ehecutivo di e cadena di hotel a intercambia di opinion riba diferente punto.


text:
Gobernador di Aruba den cuarentena preventivo na cas
Gobernador di Aruba den cuarentena preventivo na cas
ORANJESTAD - Gabinete di Gobernador di Aruba ta informa cu Gobernador di Aruba, Su Excelencia Alfonso Boekhoudt y su famia a bay den cuarentena preventivo na cas for di diasabra 20 di maart. Esaki ta debi cu un miembro di famia a test positivo pa Covid-19. E miembro di famia a haci un PCR-test pa motibo di biahe pendiente. Conforme reglanan di DVG, e famia completo awor a bay den cuarentena pa e periodo stipula.
E citanan y audiencianan planea di Gobernador Boekhoudt mayoria lo wordo atendi pa Gobernador Interino, Su Excelencia Yvonne Lacle-Dirksz.


text: Posted on 24 Apr 2021 02:00 PMORANJESTAD (AAN): Studiantenan di Universidad di Aruba (UA) facultad di Hospitalidad y Turismo (FHTMS) como parti di nan curso di "Events Management" ta organisando ocho proyecto pa comunidad den luna di april y mei. Mision di nan facultad ta pa prepara studiantenan cu e conocimiento y abilidad pa eherce e rol di lider den comunidad […] The post Studiantenan di Facultad di Hospitalidad y Turismo ta organisa varios evento dirigi na comunidad first appeared on Diario Online.


text:
ORANJESTAD, 17 oktober 2020. Segun resumen di awe 36 persona a recupera, tin un total di 15 caso nobo di Covid-19, di cual tur ta residente, ("positivity rate" bou residente ta 16%). E total di casonan activo ta awe 287, total di testnan haci ta 235, testnan haci bou di residentenan na laboratorio di hospital ta 96. E total di casonan di fayecimento relaciona na Covid-19 a aumenta na 34. Palabranan di forsa na famia di e fayecidonan.
Hospital ta informa cu tin un total di 5 persona interna di cual tur 5 ta isola riba piso general. Den ICU no tin ningun pashent di covid na e momento aki.
Pa nos sigui controla e pandemia di Covid-19 ta importante pa comunidad ta alerto y na prome indicacion di sintoma tuma contacto cu dokter di cas pa por haci un test. Door di isola e casonan positivo nos por controla e virus y stop e di sigui plama.
Ban sigui cuida, Aruba ta conta cubo pa sigui maneha y controla e virus di Covid-19.


text:
ORANJESTAD, Aruba – Entrante diamars 1 di juni, DVG ta cuminsa vacuna hobennan di 16 y 17 aña cu ta sufri di cierto enfermedad of condicion di salud. E hobennan cu ta sufri di e siguiente enfermedadnan of condicionnan di salud por cuminsa yama 280.0101 pa registra y ricibi un cita. E enfermedad ta:
- Hoben cu obesidad (body mass index (BMI) >30).
- Hoben cu diabetes mellitus tipo 1 y 2.
- Pashent cu condicion grave di nan via respiratorio/pulmonnan (p.e. astma) .
- Pashent cu condicion chronico di e funcionamento di nan curason.
- Pashent bou tratamento cu ta supreciona e sistema inmunologico (immunosuppresiva)
- Pashent cu ta cliente cerca institutonan pa personanan mentalmente handicap.
- Hoben cu e sindrome di Down.
- Pashent cu tumor maligno, diagnostica den e ultimo 5 añanan.
- Pashent cu disfuncion grave di rion of cu ta dialisa.
- Pashent cu a pasa door di transplante di organo of stemcel, of cu ta riba lista pa un transplante di organo of stemcel.
- Pashent cu un deficiencia inmunologico primario severo.
- Pashent cu condicion neurologico pa cual motibo nan respiracion ta comprimi.
- Pashent cu malesa di sikkelcel.
Mayor di e hoben cu tin duda si e hoben ta cay bou di e grupo di riesgo aki, por tuma contact cu su dokter di cas of specialista. Pa vacuna, e persona mester yama DVG na 280-0101 pa haci un cita. Riba dia di vacunacion, no ta necesario pa presenta cu un verwijsbrief di dokter na e prikpost. Si ta necesario cu e hoben ta presenta cu un mayor of voogd.
Solamente hoben di 16 of 17 aña cu ta cay den grupo di riesgo aki, lo por wordo vacuna na e momentonan aki.


text:
Minister President Evelyn Wever-Croes a anuncia e decision cu a wordo tuma pa e crisisteam pa cu dianan di fiesta benidero. Pa loke ta trata diabierna(Bierna Santo) y diadomingo (Pasco Grandi) tur establecimento na Aruba lo ta cera cu excepcion di botica, dokter, stacion di gasoline y restaurant pa takeaway, drive thru y delivery.
Mirando cu e dianan di fiesta ta wordo consideracomo dianan di riesgo, Minister President ta pidicomunidad di Aruba pa keda paden. “No tin motibopa bay lama, hunga domino of sali bishita hende. Na lama e samenscholing verbod lo ta aplicabel y no tin excepcion pa famia”.
Diasabra mainta 6 am e situacion lo bay bek manera e tawata, dus Shelter in Place lo ta bek na vigor. Diasabra anochi toque de queda lo cuminsa pa 9 pm y lo keda asina te cu dialuna 6’or di mainta.
Gobierno di Aruba ta haciendo su maximo esfuersopa por controla e virus aki p’e no sigui plama y te cu awe ainda tin e situacion controla y p’esey ta hopiimportante pa tur ciudadano ta consciente y responsabel y cada un duna di su banda pa cu e situacion aki por mehora.


text: Pueblo di Aruba, cu gran asombro mi a tuma nota di un publicacion di sr. Melvin Tromp den e corant partidario di Ayeramainta. Dicon cu gran asombro, pasobra mi ta di opinion cu sr. Tromp no ta un hende di edad hopi avanza cu posiblemente lo ta sufriendo di demencia. Ohala cu esaki nunca lo ta e caso cu su persona tampoco. Pero, como un hende bon na su tino, con pueblo di Aruba por compronde anto, cu sr. Tromp ta culpando sra. Evelyn Wever-Croes y sra. Xiomara Ruiz-Maduro di ta e dos entreguistanan di Aruba su autonomía financiero? Pa yuda sr. Tromp sali for di su halucinacionnan, mester cord’e KENDE a firma e carta pa Hulanda den cual gobierno di Aruba ta bisa “geen bezwaar” cu CFT bin Aruba? No ta sr. Mike Eman? Kende a acepta y pidi Hulanda bin Aruba controla e presupuesto, te cu Juan David Yrauquin a baha na awa, no ta sr. Mike Eman?!? Kende a bisa Hulanda cu ta OK pa controla e presupuesto 2015 tambe, no ta El Angel de la Muerte Financiero di Aruba? Laga nos corda sr. Tromp, si acaso e no sa mas, cu ta AVP ta na mando y cu ta e gobiernonan di Mike Eman 1 y 2, a hinca Aruba den e situacion financiero precario actual, y no otro gobierno! Mester cord’e tambe cu su persona ta un di e 13 parlamentarionan di AVP cu bow di ningun circumstancia a cuestiona, ni sikiera 1 punto so, di tur e presupuestonan di gobiernonan di AVP. Mester cord’e cu su tarea PRIMORDIAL siendo un Parlamentario ta pa defende e interes di e pueblo y di controla gobierno, y no di critica y vigila oposicion den Parlamento. Probablemente, su persona ta ganando un salario di mas cu 10.000 florin pa luna, siendo un LBO-er (lager beroeps onderwijs). Ta cu cuanto mas entusiasmo y animo, su persona lo mester sali na vanguardia di e pueblo di Aruba? Si no ta pa amor pa e pueblo, sikiera pasobra pueblo ta paga sr. Tromp mas di 10.000 florin pa luna y e no tin e nivel di educacion pa merece e salario aki. Niun di dos ta e caso cu sr. Melvin Tromp! Te cu awe, pueblo a paga sr. Tromp mas o menos 530.000 florin na salario, siendo cu su persona no a traha na fabor di e pueblo, sino na fabor di e gobierno di AVP, kende a duplica e debe nacional di pais Aruba door di mal gobernacion, faboreciendo tur e sponsernan di campaña di AVP cu miyones di florin, te cu HULANDA a bin pasa su gobierno un KB (kleste’e burico) pa stop e derochamento di placa di pais Aruba. Sr. Tromp no sa, cu ta menos cu 1.3% su gobierno a inverti den e pais (klinkers) siendo cu e debenan di e añanan a acumula na alrededor di 4.6 biyon? Pueblo a paga sr. Tromp mas cu 530.000 florin pa haci mahos y ataca oposicion den Parlamento, anto e propio gobierno mes, sr. Tromp no ta bisa nada y ni cuestion’e. Poes lief sr. Tromp ta hunto cu sr. Babatje Herde! Awor, con bo ta kere cu pueblo di Aruba mester sinti contra sr. Melvin Tromp? Su persona tambe ta un cu tin culpabilidad di e situacion financiero, como consecuencia cu Hulanda via CFT, ta bin pasa e pueblo di Aruba, un MONTON di medida, haciendo Aruba su pueblo mas pober! Pa caba di instruí sr. Tromp den caminda di e berdad, mester bis’e cu e tin cu tene su curason duro contra e posibel AMVRB (e monster KB) di Hulanda, cual lo manda sr. Tromp pa su cas hunto cu e ministernan. Mi ta reta sr. Tromp pa sali bin padilanti y bisa cua biaha su persona a cuestiona gobierno!! Bo tey pa controla gobierno anto hunto cu oposicion y no pa aproba tur deroche di placa, como consecuencia Perdida di e Autonomía Financiero. ABO ta culpabel, anto ricibiendo mas cu 530.000 florin, pa manda Aruba bancarota! Pregunta: Si sra. Evelyn Wever-Croes y sra. Xiomara Ruiz-Maduro no a bay Hulanda, Hulanda lo no a involucra su mes den e asunto financiero caotico di pais Aruba, cu gobiernonan di AVP a causa?


text:
Un riba nos hermana isla Aruba i un serka nos mes.
Un riba nos hermana isla Aruba i un serka nos mes.
Na Aruba un hòmber ta keda malamente herida riba e kaya pa bai Casibari, na momentu ku un vehikulo ta kore pasa 2x riba dje. Promé e vehikulo a pasa riba su kabes i despues riba su kurpa. Shofer di e vehikulo, probablemente un Yaris, a kore bai for di e sitio despues di e akto aki. Agentenan polisial ku a akudí rapido na e sitio a pidi asistensia di ambulans, ku a transportá e viktima pa hospital ku urgensia.


text:
Pizza Hut ta presentá su BIG Dinner Box pa tempu limitá!
Willemstad- Desèmber- 2013: Fin di aña ta e temporada ku famia ta bini huntu pa selebrá, pa kompartí i awor tambe pa saboriá! Pizza Hut ta presentá su BIG Dinner Box, ku ta inkluí 2 pizza mediano di 1 topping, 8 wings, 6 breadstick, 1 bòter di 2 liter Coca Cola i 2 Cup promoshonal di Pasku. Esaki ta un super deal!
Ta bon pa suprayá ku e promoshon ‘BIG Dinner Box’ ta balido pa un tempu limitá; spesialmente pa e temporada di Fin di Aña. Huntu ku introdukshon di e ‘kaha’ pa henter famia Pizza Hut ta invitá tur kliente pa nan ‘Paranda di Fin di Aña’. Lo tin diferente presentashon di gruponan di gaita i aguinaldo na e restorantnan di Pizza Hut rònt Kòrsou. Klientenan ta invitá pa bishitá Pizza Hut i disfrutá di ambiente navideño dia 11 di desèmber na Pizza Hut Santa Maria, 16 di desèmber na Brionplein, 18 di desèmber na Pizza Hut Brievengat i finalmente dia 23 di desèmber na Pizza Hut Saliña- tur presentashon lo ta dilanti di e restorantnan di Pizza Hut entre 7’or i 11’or di anochi.
Pizza Hut a dekorá tur su restorantnan den ambiente navideño, pues por sinta kome i disfrutá plenamente den esfera di Pasku. Bishitá e restorant di Pizza Hut mas serka dibo i probechá di e promoshon BIG Dinner Box.


text:
KRALENDIJK – For di òktober 2010 kuerpo di brantwer di Hulanda Karibense ta kita retrasonan den fase. Prioridat ta formashon di e bomberonan na Boneiru, Saba i Statia. Komandante Jair Tromp ta rekonosé ku e kambionan despues di desmantelashon di e islanan karibense tin influensha riba e personal di brantwer. “Tabata un trayekto difísil. Invershon den personal tabata nesesario, asina nan ta kla pa e reto i pa e eksigenshanan nobo pa brantwer.”
Ku orguyo i aliviá Tromp a revelá djaweps 9 di òktober e plakat na okashon dje ponementu ofishal di e promé piedra den kazèrne nobo di brantwer serka di Flamingo Airport na Boneiru. Brantwer BES tin reim 75 empleado di kua reim 40 ta traha na Boneiru. E alivio ta pasobra Tromp su bomberonan aki un aña lo tin porfin un kazèrne na drechi ku entre otro un lugá bon pa drumi, sufisiente kantor i garashi pa e parke móbil di brantwer.
Belkis Osepa den kombersashon ku Jair Tromp
Retrasonan
Tromp ta traha for di 10-10-’10 na adelanto di e kuerpo. El a enkontrá retrasonan enorme di e tres kuerponan di Boneiru, Saba i Statia. E kuerpo nobo a kuminsá ku insufisiente medionan pa hasi e trabou, asina Tromp ta informá. E parke móbil i alohamentu tabata leu for di optimal. E prioridat prinsipal ta formashon di e bomberonan. “Nos ta papia di mas ku upgrading só. Nos mester soru ku e bomberonan tin e diplomanan korekto aki un par di aña. Nos ta trahando duru riba esaki.”
Brantwer BES ta kai bou di ministerio di Seguridat i Hustisia i konosé un konstrukshon apart. E tres gobièrnunan insular ta responsabel pa ehersé e trabou di brantwer i pa personal. Pero e organisashon riba su mes ta responsabilidat di minister Ivo Opstelten i ta opera segun e lei di seguridat BES. No opstante esaki, e kuerpo di bombero no ta implementá tur regla sin mas. “Nan mester pas na e islanan. No solamente den e kuerpo, pero tambe na kada isla ta tene kuenta ku e esfera i karakterístikanan di e isla”, segun Tromp.
Ayudo
Téknikamente i táktikamente brantwer ta traha meskos ku Hulanda. Un diferensha grandi ta si ku na Hulanda bomberonan por haña ayudo fásil di e munisipionan bisiña. “Aki nos mes mester hasi e trabou i esaki ta konta pa tur tres isla.” Denter di poko Tromp ta konkretisá akuerdonan di koperashon ku kuerponan di bombero na Kòrsou, Aruba i Sint Maarten den kaso di un disaster òf kalamidat.
Tempu benidero lo dediká atenshon na plan di kombatimentu di kalamidat di bombero i tambe komunikashon eksterno kaminda lo dediká ta informashon preventivo.
Outor Belkis Osepa


text:
KEN TA NOS MINISTER DI TURISMO Y SALUD PUBLICO DANGUILLAUME (DANGUI) ODUBER
Mi nomber ta Danguillaume Pierrino Oduber, nací 13 di Juli1978, casa cu sra. Naliza Oduber Faarup, tata di dos yiuhomber chikito, Zidane y Zander Oduber. Mi a bay scol basicona Madiki, Colegio Bon Bini, scol secundario La Salle College y Colegio Arubano. Despues mi a continua cu mi estudio di “Management Economie en Recht” na Hoge School "In Holland" na Rotterdam na unda mi a gradua como“Bachelor in Economics, den Management Economics & Law”, na 2005.
Desde mi infancia mi a gusta deporte y a practica e deportenandi tennis, futbol, baseball y atletismo. Deporte a siñami hopidisciplina cu a yuda mi den mi desaroyo. Mi a bira campeon di tennis den categorianan sub 14, sub 16 y sub 18 y na variosocasion a representa Aruba den exterior. Den futbol mi a forma parti di e orguyonan di Noord, Bubali, pa varios aña. Mi a hunga futbol den varios seleccion di pais Aruba. Pa bo por tin un mente sano, bo mester tin un curpa sano. Deporte ta hopi importante den desaroyo di un ser humano.
CARERA PROFESIONAL
Despues di a termina mi estudio na Hulanda, mi a cuminsa mi carera profesional na HDI Verzekeringen NV. Esaki ta un compania di seguro na Rotterdam. Na Hulanda mes mi a trahadespues na Nationale Nederlanden den departamento di kleinemaak- en beleggingen. Despues di e experiencia aki mi a bolbe Aruba caminda mi a labora pa shete aña na Setar N.V., for di 2006 pa 2013. Pa 5 aña largo mi a ocupa e funcion di “traffic and routing analyst” den departamento di “traffic & business”. Mi a sigui desaroya mi carera profesional comocordinador di “inkoop en logistiek” y despues como supervisor di departamento “inkoop en logistiek”.
ENTRADA DEN POLITICA
Na aña 2013 mi a drenta e arena politico y bira candidato di e prestigioso partido Movimiento Electoral di Pueblo (MEP). Mi escogencia pa drenta politica ta pa motibo cu mi no por a permiti mas mira nos pais bay den un direccion caminda nosfuturo generacion ta wordo neglisha, lubida, endeuda y lo hayanan mes confronta cu hopi problema den futuro. E diferenciaentre rico y pober no mag sigui crece pa motibo di decisionnandi preferencia politico. MEP semper a scoge pa un paiscaminda e rikesa ta wordo parti honestamente. Esnan cu menos entrada mester por bay dilanti segun e desaroyoeconomico di nos pais. Hobennan mester ser brinda e oportunidad y sosten den tur nivel di educacion (y tambe na e hobennan cu a bay sigui nan estudio den exterior pa asinamotiva nan pa bin bek nan pais pa yuda nos isla progresa).
Mi lo desea di crea un generacion progresivo, innovativocaminda tur hende lo forma parti di dje. Mi kier creaoportunidadnan igual pa un y tur na Aruba. Mi a sinti e yamada y e compromiso pa traha pa e progreso di e pais aki y kier lucha pa e porvenir di nos futuro generacionnan. Mi kier mira cambionan progresivo caminda tin participacion di tur hende den e comunidad aki. E movecion aki ta incluiproyectonan cu lo hiba Aruba den un etapa camindatransparencia lo prevalece y e pueblo ta goberna hunto cu MEP y bin cu e miho ideanan pa e “start-up” di un Arubaprogresivo y renoba.
Mi ta forma parti di MEP pasobra mi ta kere den e partido akiy mi kier yuda nos pais y yuda esnan den necesidad.
LOGRONAN MAS IMPORTANTE
TURISMO
• Record den Turismo aña 2018 y 2019 pa loke ta cantidaddi bishitante stayover y crusero. Tur indicadornan cu tamidi turismo tawata positivo. E REVPAR, e grado di occupacion y esun mas importante e tourism receipt cu ta e cantidad di placa cu turistanan a laga atras
• Proyecto di renobacion y expansion di nos aeropuertoGateway 2030
• Liderando e proyecto di Port City cu lo bay transforma e area di waf y crea un spinoff effect grandi den noseconomia
• Construccion di e boardwalk na Malmok fase 1 y 2
• Embeyecimento di proyecto Baby Beach fase 1
• A introduci e Island Festival Aruba pa asina e turista por experencia realmente e herencia cultural di Aruba
• A habri oficina di turismo na San Nicolas
• Inversion di 14 miyon florin den e tugboat Colorado
• Embeyecemento Brickel Bay
• Renobacion di e hut y trapi na pia di Hooiberg
A pone hopi enfasis di crea rutanan nobo pa Aruba. Asina a crea e vuelo directo cu American Airlines for di Chicago y Dallas. A percura pa vuelo directo cu American Airlines for di La Guardia, New York. Tui tambe tawata tin un vuelo directofor di London.
SALUD PUBLICO
• A logra Arubig
• Converti Imsan den un hospital di shortstay cu 22 cama
• Pa prome biaha aruba tin un Plan Nacional di Prevenciondi malesanan NCD’s
• A inverti den e miho centro di radio terapia di caribe naImsan. Un inversion di 60 miyon florin cu a crea mas di 100 cupo di trabou pa San Nicolas. E inversion aki ta aporta na durabilidad, sostenibilidad di cuido y cuido mas humano.


text:
KRALENDIJK – Habitante i outomobilistanan di Bario Republiek ta desgustá ku e situashon di kaminda. Ta trata di Kaya Jasinto i Kaya Amatissia i bisendario. No por papia di buraku den kaminda, sino kanal òf roi ku tin debí na áwaseru ku a pèrkurá pe. Algun luna pasá a remarká tokante e situashon i esnan konserní ta na altura kon e kaminda ta den e área menshoná. Simplemente no ta duna e atenshon ku ta duradero. Na diferente okashon ta laga yena greis riba e kaminda i loader ta skaf drech’é. E ta keda bon, sinembargo ta kuestion di algun dia. Áwaseru solamente mester kai un bia pa e dañá tur trabou ku a hasi pa drech’é a kaminda.
Esaki ta sosodé debí ku ta trata di kayanan ku ta den barika di seru di bario Republiek. Pues momentu áwaseru kai, e awa ta kore for di ariba bai abou ku e tera i laga kanal òf roi den e kaminda. No falta masha pa un outo baha den e roi i no por sali. Kualke outo ku no ta haltu no por pasa den e área ariba menshoná. Outomobilistanan ta pidi pa esnan konserní, tuma otro desishon kon drecha e kaminda. Yen’é ku tera no ta un solushon. Simplemente ta pèrdèmentu di tempu i sèn. E kamindanan ta rekerí sea asfalt òf klenku pa e por dura pa largu tempu i ta stábil.
Kombinashon di potrèt ta ilustrá parti di e kaya aya na Bario Republiek.


text:
Minister Besaril cu gratitud grandi pa Amsterdam con a ricibi nos studiantenan na Hulanda
Den stadhuis di Amsterdam a tuma lugar e siman aki un recepcion pa e studiantenan di Curaçao, Boneiro, y Aruba. Normalmente e recepcion aki...
Cunukeronan di Boneiro kier aumenta nan conocemento na e siguiente generacion
Crio di cabrito profesional na Boneiro cada biaha ta bira mas miho. Den e cuadro aki e weekend di 9 y 10 di october...
Aliansa pa Naturalesa di Caribe Hulandes ta pinta un panorama scur di impacto a...
Aliansa pa Naturalesa di Caribe Hulandes ta expresa su preocupacion pa falta di atencion pa asunto relaciona cu e impacto di Cambio di Clima...
Claire Cointepas hefe di departamento Veterinario na Boneiro
Entidad Publico Boneiro a haya un empleado acerca. Su nomber ta Claire Cointepas. For di cuminsamento di september ta hefe di departamento Veterinario Boneiro...
Historiado Max Elstak: Sin resistencia no tin victoria pa Corsou
E historiado sr. Frank Max Elstak pa duna les den e proyecto “Patriotismo” di Academia Popular Errol Scoop, e la sali di formacion di...
Taste of Bonaire, Edishon Cocktail na Hulanda
Boneiro a sorprende su partnernan turistico na Hulanda cu un evento di Taste of Bonaire, Edishon Cocktail, den Mondi Caribbean Cuisine Restaurant na Amsterdam,...
Huur di vivienda den aumento mientras frontera ta habri
(DutchNews.nl) – Huur den mercado no regula di vivienda na Hulanda ta den aumento atrobe despues di reduccion durante ultimo aña, segun e ultimo...
Establecimentonan di catering na Hulanda ampliamente ignorando chekeo di Covid
(DutchNews.nl) – Alrededor di un tercer parti di café y restaurant na Hulanda no ta check si clientenan tin un pase valido di coronavirus,...
Dos ciudadano Hulandes aresta pa crusa frontera cu van yen di arma di guera
(Diarimes) – Guardia Civil Spaño a detene dos persona di 55 y 56 aña di edad, di nacionalidad Hulandes, pa transporta armanan di guera...
Tesoro bashi for di november caba den ausencia di sosten financiero Hulandes
(CuraçaoChronicle) – Den ausencia di sosten di likides di Hulanda, gobierno di Corsou ta bay confronta un tesoro casi bashi for di proximo luna...


text:
Esse letra de K-Liber já foi acessado por 518 pessoas.
Veja também o vídeo da música tocada.
Pugistix :
Si ta fruta bo ta bai zwarte markt pa bo wordu bende
Skonde bo putri pa niun hende un wete
E fruta keda para
Anto soldanan dere
Ro-L:
Tur e frutana ta bringa den mi blender
Nada ku putri si no mi shake no ta lekker
Awor kenepa no gusta tamarijn
Ata appel ta ranka mango su kabei
Tin hopi bakoba appelsina mandarijn
Guyaba ta buska tur e frutanan pa frej
Basha lechi ku suku lage koi keda draai
Mi shake a keda skuma bira duru style di klei
Pugistix:
Oh nada nada nada
Ai nada nada nada
Bo no ta tel
Teddo Juice:
Heldu pa 3 heldu pa 6
Negoshi a kabi habri bo ta blo ta ba bo prijs
K-liber ta basha anto danja bo beis
Si Rap ta domino mi ta show dobble 6
Awor mi ta tantu na lus
Mi ta tantu na juice
Si bo no ta kere wel bai puntra bo does
Riba e mic tin milager jama mi hesus
Mcnan ta para bira froes
Mega :
Fruta a putri balor a bira ba
Jen kos bo por hasi
Jen kos bo por tra
Druifi a bira binja
Papaya a bira shake
Anto mango den pika pe kos ej keda great
Kwe e fruta anto traha bo kos
No kere bo ta bon hasi bo kos
Traha bo bolo gana bo sen
Ja tur hende ta gusta asta bo jam
Para enviar você precisa efetuar um cadastro gratuito no site. Caso já tenha um cadastro, acesse aqui.
Comentários (0) Postar um Comentário
Acesse agora, navegue e crie sua listas de favoritos.Entrar com facebook Criar uma conta gratuita


text:
Shary-An Nivillac ta bai duna presentashon durante Curaçao Pride
Shary-An Nivillac ta bai duna presentashon durante Curaçao Pride
E kantante Kurasoleño Shary-An Nivillac ta bin Kòrsou den luna sèptèmber benidero pa trese diferente kansionnan den Curaçao Pride, entre otro e himno di Amsterdam Pride “I am what I am“.
Shary-An a kibra rekòrt den su karera musikal na Hulanda komo kantante despues ku su 18 aña e a sa di sali den e halve finale den e Programa Televishon “The Voice of Holland”. Entretantu e kantante aki tin dos álbum kaba riba su nòmber. Últimamente su cd a sali riba merkado bou e nòmber “Project Me”.
Curaçao Pride Organisashon ta sumamente kontentu ku Shary-An ta bini Kòrsou pa trese su repertoire dilanti durante e Pride aki. Su binida ta di spònser pa Amsterdam Pride komo un estímulo pa anual sigui ku e evento aki, kaminda e atenshon ta ser rekerí pa e igualdat den e komunidat, no opstante sekso, kolo, rasa, religion o orientashon seksual.
E organisashon ta di opinion tambe ku Shary-An ta un bunita ehèmpel pa e hóbennan Curaçao LHBT.
“Mi ta haña ku bo mester ta e ken bo ke ta. Ser Gay mester por ta asina den kualke kultura. E ta zona masha simpel pero pa algun hende e ta masha difísil pa laga mira ken bo ta. Pero no tin motibu pa ningun bèrgwensa ?” Segun Shary-An.
Curaçao Pride e aña aki ta di 27 sèptèmber te ku 01 òktober 2017. Pa mas informashon i e programa por haña riba e site http://www.curacaopride.com y facebook.com/curacaopride.


text:
Piet Hein Donner: ‘Mito Croes y Raad van State semper por a haya otro pa loke ta trata e interes di Aruba y di Reino’
Piet Hein Donner: ‘Mito Croes y Raad van State semper por a haya otro pa loke ta trata e interes di Aruba y di Reino’
Den Haag – ‘Mito Croes a bira miembro di Raad van State di Reino Hulandes na un edad cu hopi di nos lo scohe pa bai un tiki poco poco. Ora a yega e momento pa Mito mes pa bai un tiki trankil, no a resta hopi tempo pa haci esaki; esaki sigur un sla duro pa su esposa Rosita, su yui, famia y amigonan.’ Cu e palabranan aki vice-presidente di Raad van State Piet Hein Donner a cuminsa cu su discurso na ocacion di e ceremonia special den memoria di Mito Croes cu a tuma lugar na Den Haag.
Sr. Donner a bisa cu aunke cu Mito Croes na un momento laat den su bida a bira miembro di Raad van State, esaki no tabata un epilogo den su carera, pero mas bien un continuacion natural y clausura di su implicacion cu Raad van State cu ta bai hopi aña atras. ‘Mito Croes y Raad van State semper por a haya otro pa loke ta trata e interes di Aruba y di Reino. Mito den tur su fun-cionnan tabata conoci cu Raad van State como instituto. Pero e relacion a bira mas intenso na 1994 ora ela keda apunta como Minister Plenipotenciario pa Aruba. Door di su funcionnan y tra-baonan su conocemento riba tereno di Reino Hulandes tabata grandi y un instituto manera Raad van State ta estrecha relacion cu personanan asina,’ segun sr. Donner.
E vice presidente di Raad van State den su discurso tambe a para keto riba e trabaonan cu Mito Croes a desplega den servicio publico. Segun Donner tur esaki Mito Croes a haci cu huisio y curazon pa Aruba pa cuarenta aña.’Esaki no a conta pa Aruba so, pero tambe pa e comunidad mas grandi di cual Aruba ta forma parti dje, no ta importa si tabata Antianan Hulandes, Reino Hulandes of Union Europeo. Tambe ela forsa un veredicto di huez pa stipula cu Arubianonan ta ciudadano di Union Europeo. Pero Mito no ta un persona pa busca confrontacion, pero ta mas bien un “bruggenbouwer” y e ta busca loke ta uni nos y no loke ta dividi nos. Na tur momento Mito ta busca compromiso pa yega na un solucion comun. Finalmente ela doktora den esaki.’
Sr. Donner a bisa cu como miembro di Raad van State Mito a haye den un periodo bastante tur-bulento. Tabata tempo di aanwijzing na Gobernadornan, diferencia di opinion entre Hulanda y e paisnan Caribense di Reino, welga di hamber y e ley di Bosman. ‘Den tur e conflictonan aki Mito tabata e miho staatsraad cu nos por tabata tin. Maske cu e ta consumi cu e tono di e debate, e deficit na conocemento historico y tambe e manera descuida cu personanan ta bai om cu otro, semper ela keda trankil den esaki. Mito tabata hopi preocupa riba e manera con ta wordo papia dor di autoridadnan Hulandes tocante Antiyanonan y tambe e manera discriminatorio cu esaki ta sosode. Y toch Mito ta keda cordial y un colega simpatico, cu na un manera masha ameno mes bo por a traha cune. Pesey e por a transmiti e seriedad y e urgencia di su preocupacion na otronan.’
‘Su despedida na Raad van State lo no a nifica un finalisacion di su compromiso y servicio na Aruba y Reino Hulandes. Su discurso na su despedida di Raad van State tabata un defensa fla-mante con un mal percepcion por stroba e bon relacion den Reino. Mito tabata tin e afan pa sigi contribui na un miho percepcion, den palabra y por escrito. Lastimamente esaki no por mas. Hen-denan ta bai laga nos, pero nan spirito, nan recuerdonan y nan documentonan lo keda mescos soldaatnan: they never die, they just fade away’. Laga nos recorda Mito den gratitud: pa ken e tabata ta, pakico ela duna nos y laga atras pa nos. Door di tesora esaki, Mito lo keda sobrebibi hopi largo cerca nos,’ asina Piet Hein Donner a termina su discurso na e ceremonia special den memoria di Mito Croes.
Nota pa redacion: potret Gabinete di Aruba